hotchpotch/miracl-hf-unified huggingface dataset:
শ্রীমঙ্গল চা নিলাম কেন্দ্র
শ্রীমঙ্গল চা নিলাম কেন্দ্র হচ্ছে বাংলাদেশের দ্বিতীয় চা নিলাম কেন্দ্র, যা সিলেটের মৌলভীবাজার জেলার শ্রীমঙ্গল উপজেলায় অবস্থিত। ২০১৭ সালের ৮ই ডিসেম্বর অর্থমন্ত্রী আবুল মাল আবদুল মুহিত নিলাম কেন্দ্রটির উদ্বোধন করেন।
সিলেটে মালনীছড়া চা বাগান প্রতিষ্ঠার মাধ্যমে ১৮৪৯ সালে ব্রিটিশ হার্ডসন এই উপমহাদেশে প্রথম চা বাগান প্রতিষ্ঠা করেন। বাংলাদেশের ছোট-বড় মিলিয়ে ১৬৪টি চা বাগানের মধ্যে শুধুমাত্র বৃহত্তর সিলেটেই রয়েছে ১৩৫টি চা-বাগান। যার মধ্যে ৯২টি বাগান শুধু মৌলভীবাজার এবং শ্রীমঙ্গলে অবস্থিত। তাছাড়া, সিলেট জেলায় ২০টি এবং হবিগঞ্জ জেলায় ২২টি চা বাগান রয়েছে। কিন্তু বৃহত্তর সিলেটের বাগানগুলোয় উৎপাদিত চা নিলামের জন্য নিয়ে যেতে হত চট্টগ্রামের নিলাম কেন্দ্রে। ফলে অনেক আগে থেকেই এখানে চা নিলাম কেন্দ্র চালুর দাবি করা হচ্ছিল। এরই পরিপ্রেক্ষিতে ২০১২ সালে প্রধানমন্ত্রী শেখ হাসিনা জানান যে চায়ের রাজধানী শ্রীমঙ্গলে নির্মাণ করা হবে দ্বিতীয় চা নিলাম কেন্দ্র।
সিলেট বিভাগের চারটির জেলার মধ্যে (মৌলভীবাজার, হবিগঞ্জ এবং সিলেট) তিনটিই চা উৎপাদনকারী জেলা। ২০১৬ সালের বার্ষিক চা উৎপাদন সূচক মোতাবেক, ৭০,০০০ ম্যাট্রিক টন মোট চা উৎপাদনের মধ্যে শুধুমাত্র বৃহত্তর সিলেটেই উৎপাদিত হয় ৬০,০০০ ম্যাট্রিক টন চা। সিলেটে উৎপাদিত এই চায়ের ৭৫ শতাংশ জন্মেছিল শুধুমাত্র মৌলভীবাজারের বাগানগুলোতে।
ভাকরা বাঁধ
ভাকরা বাঁধ উত্তর ভারতের হিমাচল প্রদেশ রাজ্যের বিলাসপুর এলাকায় শতদ্রু নদীর উপর একটি কংক্রিট দ্বারা নির্মিত মাধ্যাকর্ষণ বাঁধ। বাঁধটি গোবিন্দ সাগর জলাধার গঠন করে।
২২৬ মিটার উচু বাঁধটি, হিমাচল প্রদেশের বিলাসপুর জেলার ভাকরা গ্রামের কাছাকাছি অবস্থিত। বাঁধের দৈর্ঘ্য (উপরে রাস্তা থেকে মাপা) ৫১৮.২৫ মিটার এবং প্রস্থ ৯.১ মিটার। "গোবিন্দ সাগর" নামে পরিচিত বকঁধের জলাশয় ৯.৩৪ বিলিয়ন কিউবিক মিটার পর্যন্ত জল সংরক্ষণ করতে পারে। ভাকরা বাঁধ দ্বারা নির্মিত ৯০ কিলোমিটার দীর্ঘ জলাধার ১৬৮.৩৫ বর্গ কিলোমিটার এলাকা জুড়ে বিস্তৃত। জলের পরিমাণ অনুযায়ী, এটি ভারতের তৃতীয় বৃহত্তম জলাধার। ১২২২ বিলিয়ন ঘন মিটার আয়োতনের বৃহত্তম জলাধার মধ্যপ্রদেশে অবস্থিত এবং দ্বিতীয় বৃহত্তম জলাধার হল নাগরজুনা সাগর।
ভারতের প্রথম প্রধানমন্ত্রী জওহরলাল নেহেরু, "পুনরত্থানশীল ভারতে নতুন মন্দির" হিসাবে বর্ণনা করা করেছিলেন বাঁধটিকে। এই বাঁধটি সারা ভারতে পর্যটকদের আকর্ষণ করে। নানগাল শহর থেকে ১৫ কিমি এবং নয়না দেবী শহর থেকে ২০ কিলোমিটার দূরে ভাকরা বাঁধ অবস্থিত।
পাঞ্জাবের নাঙ্গাল বাঁধটি ভাখরা বাঁধের ভাটিতে অবস্থিত। তবে, কখনও কখনও উভয় বাঁধ দুটিকে ভাকরা-নাঙ্গাল বাঁধ নামে অভিহিত হয় যদিও তারা দুটি পৃথক বাঁধ।
ভারতবর্ষ বিভাজনের পর ভারত সরকার কর্তৃক গৃহীত প্রথম উপত্যকা উন্নয়ন প্রকল্পগুলির মধ্যে অন্যতম ছিল ভাকরা-নাঙ্গাল বহুমুখী বাঁধ, যদিও ভারত একটি মুক্ত জাতি হয়ে উঠার আগেই এই প্রকল্পটি তৈরি করা হয়েছিল। ১৯৪৪ সালের নভেম্বরে বিলাসপুরের রাজাসহ এই প্রকল্পটির চুক্তি স্বাক্ষরিত হয় এবং ১৯৪৫ সালের ৮ জানুয়ারি প্রকল্প পরিকল্পনাকে চূড়ান্ত করা হয়। প্রাথমিক কাজ ১৯৪৬ সালে শুরু হয়। ১৯৪৮ সালে বাঁধ নির্মাণ শুরু হয়। জহওলাল নেহেরু ১৯৫৫ সালের নভেম্বর ১৭ সালে শতদ্রু নদীর বাঁধ নির্মানের জন্য কংক্রিটের প্রথম বালতিটি ঢেলে দেন, যা কাজের সূচনার একটি প্রতীকী। সেখানে একটি সমাবেশে বক্তব্য রাখেন এবং তিনি বলেন, "ভারতবর্ষের জনগণ এবং ভবিষ্যত প্রজন্মের যে শ্রমিকরা এই বাঁধটি তৈরি করেছে, তাদের কাছে এটা একটি উপহার"। ১৯৬৩ সালের শেষ নাগাদ এই বাঁধটি সম্পন্ন হয়েছিল। ১৯৭০-র দশকের প্রথম দিক বাঁধটি সাফল্যতার সঙ্গে সম্পন্ন হয়েছিল।
তেহরি বাঁধের নির্মানের পর ভাকরা বাঁধ ভারতের চতুর্থ বৃহত্তম বাঁধে পরিনিত হয়েছে। এটি একটি বিশাল সংখ্যক পর্যটককে আকর্ষণ করে। পর্যটকেরা বাঁধের জলাধার এবং আকর্ষণীয় স্থানটি পরিদর্শন করে। তবে নিরাপত্তার কারণে ভাকরা-নাঙ্গাল বাঁধ পর্যটক ও দর্শনার্থীদের জন্য ২০০৯ সাল থেকে নিষিদ্ধ করা হয়েছে। নাঙ্গাল এবং ভাকরা বাঁধের দূরত্ব মধ্যে প্রায় ৩০-৩৫ কিলোমিটার।
বাঁধ দ্বারা নির্মিত বৃহৎ জলাধার বিলাসপুর জেলার একটি বড় অংশের জনবসতির স্থানান্তর ঘটায়। প্রায় ৩৭১ টি গ্রাম ডুবে যায় জলাধারে। এই জলাধার নির্মান সমাপ্তির ৫০ বছর পরও স্থানচ্যুতি মানুষদের পূর্ণাঙ্গ পুনর্বাসনের একটি প্রশ্ন রয়ে গিয়েছে।
মারিও গোমেজ
মারিও গোমেজ গার্সিয়া () হলে জার্মানির একজন পেশাদার ফুটবলার, যিনি ভিএফবি স্টুটগার্ট এবং জার্মানি জাতীয় দলে একজন স্ট্রাইকার হিসেবে খেলেন।
গোমেজ ভিএফবি স্টুটগার্টের হয়ে ২০০৩ সালে তার পেশাদার ক্যারিয়ার শুরু করেন, এবং ২০০৬–০৭ মৌসুমে চ্যাম্পিয়ন হন। মাত্র ২১ বছর বয়সী গোমেজ, উক্ত বছর ১৪টি গোল এবং ৭টি সহায়তা করেন। এর ফলস্বরূপ, তিনি বছরের সেরা জার্মান ফুটবলারের পুরষ্কার জয়লাভ করেন। ২০০৯ সালে, তিনি প্রায় ৩০–৩৫ মিলিয়ন ইউরোর বিনিময়ে বুন্দেসলিগার অন্যতম সফল দল বায়ার্ন মিউনিখের সাথে চুক্তিবদ্ধ হন, যেটি তখনকার সময়ে একটি লীগ রেকর্ড ছিল। বায়ার্ন মিউনিখের সাথে, গোমেজ ২০১১ সালের সর্বোচ্চ গোলদাতা হন, এবং তার দলকে ৭টি সম্মাননা জয় করতে সহায়তা করেছেন, যার মধ্যে ২০১৩ সালে উয়েফা চ্যাম্পিয়ন্স লীগ অন্যতম। পরবর্তীতে ২০১৩ সালে, তিনি সিরি এ-এর ক্লাব ফিয়োরেন্তিনায় ২০ মিলিয়ন ইউরোর বিনিময়ে যোগদান করেন। তিনি থাকাকালীন অধিকাংশ সময়েই তিনি ইনজুরি ছিলেন। অতঃপর ২০১৫ সালে, তাকে তুর্কি ক্লাব বেশিকতাসে এক মৌসুমের জন্য ধারে প্রেরণ করা হয়। সেখানে তিনি লীগের সর্বোচ্চ গোলদাতা চগিলেন এবং একই সাথে তার দলকে সুপার লীগ জয়লাভ করতে সহায়তা করেছিলেন। বেশিকতাসে এক মৌসুম থাকার পর, ২০১৬ সালে তিনি উলফসবার্গের সাথে চুক্তিবদ্ধ হবার মাধ্যমে পুনরায় বুন্দেসলিগায় ফিরে আসেন। তিনি তার প্রথম মৌসুমেই তার দলকে নিম্নতর বিভাগে স্থানান্তরিত হওয়া থেকে বাঁচিয়ে দেন। পরবর্তীতে তিনি ২০১৮ সালে জানুয়ারি মাসে, তার পুরাতন ক্লাব ভিএফবি স্টুটগার্টে ফিরে আসেন।
গোমেজ ২০১৭ সালের ফেব্রুয়ারি মাসে, জার্মানি জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। তিনি উয়েফা ইউরোপীয় চ্যাম্পিয়নশিপ এবং ২০১০ ফিফা বিশ্বকাপের মতো আসরের জার্মানির প্রতিনিধিত্ব করেছেন। তিনি ২০১২ উয়েফা ইউরোয় সর্বোচ্চ গোলদাতা ছিলেন।
বিন্দুবাসিনী সরকারী বালিকা উচ্চ বিদ্যালয়
এই বিদ্যালয়ের প্রতিষ্ঠাত্রী এক মহীয়সী নারী। এতদঞ্চলের নারী সমাজকে শিক্ষার আলোয় আলোকিত করে পৃথিবীকে জানতে, নিজের মেধা, সত্ত্বা, চিন্তা-চেতনা সুশিক্ষায় আলোয় আলোকিত করে সমাজে, দেশে, বিশ্ব দরবারে এগিয়ে যাওয়ার পথকে সহজ করে দেবার লক্ষে পরম মমতায় শিক্ষার প্রতি পরম শ্রদ্ধায় সাহায্যের হাত বাড়িয়ে তিনি গড়ে তুলেছিলেন এই শিক্ষা প্রতিষ্ঠানটি।এই মহীয়সী নারী সন্তোষের (টাঙ্গাইলের) পাঁচ আনির জমিদার শ্রী দ্বারকানাথ রায় চৌধুরীর স্ত্রী এবং সুসাহিত্যিক শ্রী প্রমথ নাথ রায় চৌধুরী ও স্যার মন্মথ রায় চৌধুরীর মাতা রানী বিন্দুবাসিনী চৌধুরাণী। বিদ্যালয়ের জন্য এই বিদ্যুতসাহী রমনী ০.৮২ একর জমি সহ একটি একতলা ভবন দান করেছিলেন। বর্তমানে এখানে ১.২৯ একর জমির উপর সরকারি সহায়তায় দুইটি তিনতলা ভবন ও একটি দুই তলা ভবন নির্মিত হয়েছে। প্রতিষ্ঠালগ্নে এটি ছিল একটি প্রাথমিক বিদ্যালয়, পর্যায়ক্রমে ১৯২২ সালে মাধ্যমিক স্তরে এবং ১৯৩৪ সালে কলকাতা বিশ্ববিদ্যালয় কর্তৃক বালিকা উচ্চ বিদ্যালয় হিসাবে স্বীকৃত লাভ করে। এই ঐতিহ্যবাহী বিদ্যালয়টিকে ১৯৬৮ সালে ১৫ই নভেম্বর জতীয়করণ করা হয়।
টাঙ্গাইল জেলা সদরের পুরাতন বাসস্টপ থেকে আধা কিলোমিটার দূরত্বে টাঙ্গাইল কালিবাড়ির বিপরীত দিকে আকুর টাকুর পাড়ায় বিন্দুবাসিনী সরকারী বালিকা উচ্চ বিদ্যালয়টি অবস্থিত।
বর্তমানে বিদ্যালয়টিতে দুই শিফটে প্রায় ২০০০ ছাত্রী অধ্যায়নরত এবং বিদ্যালয়ে শিক্ষকের সংখ্যা ৫৫ জন। এখানে বিজ্ঞান, মানবিক ও ব্যবসায় শিক্ষা এই তিন শাখা বর্তমানে চালু রয়েছে। টিফিনের জন্য আছে সুব্যবস্থা। বিদ্যালয়ে দুইটি আধুনিক বিজ্ঞানাগার, সুসজ্জিত অত্যাধুনিক কম্পিউটার ল্যাব ও একটি সমৃদ্ধ পাঠাগার রয়েছে। বিদ্যালয়ের বর্তমান প্রধান শিক্ষিক হিসেবে রয়েছেন মোঃ আল মামুন তালুকদার । 
পড়ালেখার পাশাপাশি ছাত্রীরা বিদ্যালয়ের অভ্যন্তরে এবং বাহিরে নানান প্রতিযোগীতায় অংশগ্রহন করে অনেক বিজয় এনে দিয়েছে। বাৎসরিক মিলাদ মাহফিল, জাতীয় দিবস যেমন ভাষা শহীদদের স্মরণে মহান একুশে ফেব্রুয়ারী আন্তর্জাতিক মাতৃভাষা দিবস, বিজয় দিবস, স্বাধীনতা দিবস ও অন্যান্য দিবস ও ধর্মীয় অনুষ্ঠানাদি যথাযোগ্য মর্যাদায় ও ভাবগাম্ভীর্যের সাথে পালন করা হয়। এছাড়া ও বিভিন্ন প্রতিযোগিতামূলক অনুষ্ঠান, খেলাধুলা, বিতর্ক সভার আয়োজনসহ জাতীয় পর্যায়ে আয়োজিত বিতর্ক অনুষ্ঠানে বিদ্যালয়ের ছাত্রীরা নিয়মিত অংশ গ্রহন করে থাকে। গার্ল গাইডসের মেয়েরা বিভিন্ন জাতীয় অনুষ্ঠানে রেলী ও শোভাযাত্রায় নিয়মিত অংশ গ্রহণ করে আসছে।
প্রতি বৎসর প্রাইমারী ও জুনিয়র বৃত্তি পরীক্ষায় এই বিদ্যালয়ের ছাত্রীরাই সর্বাধিক টেলেন্টপুল ও সাধারণ বৃত্তি পেয়ে আসছে। এস.এস.সি পরীক্ষার ফলাফল ও সন্তোষজনক। ১৯৯৪ সালে বিজ্ঞানে ১৬তম স্থান লাভ, ১৯৯৫ সালে একই বিভাগে ৫ম, ৮ম ও ১০ম স্থান লাভ বিদ্যালয়ের সুনাম উজ্জ্বলতর করেছে। প্রতি বছর এস.এস.সি পরীক্ষায় বিপুল সংখ্যক ছাত্রী জিপিএ ৫ (গোল্ডেন সহ) পেয়ে উত্তীর্ণ হয়ে বিদ্যালয়ের ঐতিহ্য ও সুনাম কে অক্ষুন্ন রাখছে। এরই ফলশ্রুতিতে ১৯৯৭ সালে এই বিদ্যালয়টি জাতীয় পর্যায়ে শ্রেষ্ঠ শিক্ষা প্রতিষ্ঠান ইসাবে স্বীকৃতি লাভের গৌরভ অর্জন করে । ২০১২ সালে ঢাকা শিক্ষা বোর্ডে জে এস সি পরীক্ষায় ১০ম স্থান ২০১৩ সালে ২০ তম স্থান এবং ২০১৪ সালে ১১ তম স্থান লাভ করে ।
রুপনগর সরকারি মডেল স্কুল এন্ড কলেজ
"এটি বাংলাদেশের সরকারী বিদ্যালয়গুলোর মধ্যে অন্যতম একটি শিক্ষা প্রতিষ্ঠান। এটি একাধারে প্রাথমিক, মাধ্যমিক ও উচ্চ মাধ্যমিক শাখায় শিক্ষাকার্যক্রম পরিচালনা করছে। বর্তমানে প্রতিষ্ঠানটিতে বাংলা মাধ্যমে প্রাথমিক, মাধ্যমিক ও উচ্চ মাধ্যমিক শাখায় প্রায় ৮ হাজার ছাত্র-ছাত্রী অধ্যয়ন করছে।"
ইতিহাস
অবস্থান
ছাত্র ছাত্রী
শিক্ষক সংখ্যা
কর্মকর্তা কর্মচারী সংখ্যা
ক্লাসের সময়সূচী
লাইব্রেরী
ফলাফল
বাড়তি সুবিধাসমূহ
তথ্য সূত্র
একনজরে RGMSC
আন্টোনিও রুডিগার
আন্টোনিও রুডিগার (, জন্ম: ৩ মার্চ ১৯৯৩) হলেন জার্মানির একজন পেশাদার ফুটবলার, যিনি প্রিমিয়ার লীগের ক্লাব চেলসি এবং জার্মানি জাতীয় দলের হয়ে একজন রক্ষণভাগের খেলোয়াড় হিসেবে খেলেন থাকেন।
রুডিগার ভিএফবি স্টাটগার্টের হয়ে খেলার মাধ্যমে তার পেশাদার ক্যারিয়ার শুরু করেন, যেখানে তিনি ৩. লিগায় উক্ত দলের সংরক্ষিত খেলোয়াড় হিসেবে দলে অন্তর্ভুক্ত ছিলেন। ২০১৫ সালে, তিনি রোমায় ধারে চলে যান। রোমায় এক মৌসুম অতিবাহিত হওয়ার পর তিনি প্রায় ৯ মিলিয়ন ইউরোর বিনিময়ে রোমায় যোগদান করেন। পরবর্তীতে, তিনি ২৭ মিলিয়ন ইউরোর বিনিময়ে ২০১৭ সালে, প্রিমিয়ার লীগের ক্লাব চেলসিতে যোগদান করেন।
২০১৪ সালের মার্চ মাসে, রুডিগার জার্মানি জাতীয় দলের হয়ে আন্তর্জাতিক পর্যায়ে অভিষেক করেন। তিনি ইনজুরির কারণে ২০১৬ উয়েফা ইউরো মিস করলেও ২০১৭ ফিফা কনফেডারেশন্স কাপ জয়ী দলে ছিলেন।
জার্মানি
ব্যক্তিগত
দক্ষিণ বড়দল ইউনিয়ন
দক্ষিণ বড়দল ইউনিয়ন বা বড়দল (দক্ষিণ) ইউনিয়ন বাংলাদেশের সুনামগঞ্জ জেলার একটি ইউনিয়ন । এটি তাহিরপুর উপজেলার অন্তর্গত ৭টি ইউনিয়নের মধ্যে একটি এবং বাংলাদেশ-ভারত সীমান্তের অতি সন্নিকটে অবস্থিত।
দক্ষিণ বড়দল ইউনিয়নের উত্তরে উত্তর শ্রীপুর ইউনিয়নের কিয়দংশ, দক্ষিণে তাহিরপুর সদর ও উত্তর শ্রীপুর ইউনিয়নের কিয়দংশ, পূর্বে উত্তর বড়দল ইউনিয়ন ও উত্তর বাদাঘাট ইউনিয়ন এবং পশ্চিমে উত্তর শ্রীপুর ইউনিয়ন অবস্থিত। ভারতের সাথে সরাসরি কোন সীমান্ত না থাকলেও ভারতের মেঘালয় রাজ্য এই ইউনিয়নের উত্তর সীমান্ত থেকে মাত্র ১ কি.মি. দূরে।
দক্ষিণ বড়দল ইউনিয়নের আয়তন ৪,২৬৯ একর।
দক্ষিণ বড়দল ইউনিয়ন তাহিরপুর উপজেলার ৩নং ইউনিয়ন পরিষদ। এ ইউনিয়ন জাতীয় সংসদের ২২৪ নং নির্বাচনী এলাকা সুনামগঞ্জ-১ এর অংশ। এই ইউনিয়নের অধীনে ২১টি গ্রাম রয়েছে, যেগুলো হল-
২০১১ সালের আদমশুমারী অনুযায়ী দক্ষিণ বড়দল ইউনিয়নের জনসংখ্যা ২৭,৯২০ জন; যার মধ্যে ১৩,৭৮৩ জন পুরুষ এবং ১৪,১৩৭ জন মহিলা।
লোকজন সুনামগঞ্জের আঞ্চলিক ভাষা ব্যবহার করে।
দক্ষিণ বড়দল ইউনিয়নের স্বাক্ষরতার হার ৪৯.৬০%। এ ইউনিয়নে ১টি ডিগ্রী কলেজ, ১টি আলিয়া মাদ্রাসা, ৩টি কওমী মাদ্রাসা, ৩টি উচ্চ বিদ্যালয় ও ১৭টি প্রাথমিক বিদ্যালয় রয়েছে।
তাহিরপুর উপজেলার অন্যান্য ইউনিয়নের মত দক্ষিণ বড়দল ইউনিয়নের যোগাযোগ ব্যবস্থাও অত্যন্ত অপ্রতুল। যোগাযোগের জন্য মূলত শুকনো মৌসুমে পায়ে হাঁটা/বাইসাইকেল/মটরবাইক ও বর্ষা মৌসুমে নদীপথই ভরসা। ইউনিয়নের অভ্যন্তরে প্রায় ৪০০ কি.মি. পাকা রাস্তা ও ২,৫০০ কি.মি. কাঁচা রাস্তা আছে।মাটিয়ান হাওর: শীতকালে অতিথি পাখির সমাগম ঘটে; তাহিরপুর থেকে নৌকাযোগে যেতে হবে।
দক্ষিণ বড়দল ইউনিয়নে ১টি ডাকঘর, ৪টি বাজার, ১টি পরিবার কল্যাণ কেন্দ্র, ২৪টি মসজিদ, ১২টি ঈদগাহ মাঠ, ১৬ট কবরস্থান, ৬টি মন্দির ও ৩টি শ্মশান ঘাট আছে।
অ্যান্থনি কুইন
অ্যান্থনি কুইন (ইংরেজি: Anthony Quinn) নামে সমধিক পরিচিত আন্তোনিও রোদলফো ওকসাকা কুইন (স্পেনীয়: Antonio Rodolfo Oaxaca Quinn; ২১শে এপ্রিল ১৯১৫ - ৩রা জুন ২০০১) ছিলেন একজন মেক্সিকান মার্কিন অভিনেতা, চিত্রশিল্পী ও লেখক। তিনি "লা স্ত্রাদা", "দ্য গানস্‌ অব নাভারোন", "জোরবা দ্য গ্রিক", "গানস্‌ ফর সান সেবাস্টিয়ান", "লরেন্স অব অ্যারাবিয়া", "দ্য শোজ অব দ্য ফিশারম্যান", "দ্য মেসেজ", "লায়ন অব দ্য ডেজার্ট", "লাস্ট অ্যাকশন হিরো" ও "আ ওয়াক ইন দ্য ক্লাউডস"। ১৯৫২ সালে "ভিভা জাপাতা!" ও ১৯৫৬ সালে "লাস্ট ফর লাইফ" ছবিতে অভিনয় করে তিনি দুবার শ্রেষ্ঠ পার্শ্ব অভিনেতা বিভাগে একাডেমি পুরস্কার লাভ করেন।
কুইনের প্রথম বড় সাফল্য আসে ১৯৫২ সালে এলিয়া কাজান পরিচালিত "ভিভা জাপাতা!" চলচ্চিত্রে মার্লোন ব্র্যান্ডোর সাথে অভিনয়ের মধ্য দিয়ে। জাপাতার ভাই চরিত্রে কুইনের অভিনয় তাকে তার প্রথম শ্রেষ্ঠ পার্শ্ব অভিনেতা বিভাগে একাডেমি পুরস্কার এনে দেয়। তিনি প্রথম মেক্সিকান অভিনয়শিল্পী হিসেবে এই পুরস্কার লাভ করেন। ১৯৫৬ সালে ভিনসেন্তে মিনেলির "লাস্ট ফর লাইফ" ছবিতে চিত্রশিল্পী পল গগুইন চরিত্রে অভিনয় করে তিনি দ্বিতীয়বার শ্রেষ্ঠ পার্শ্ব অভিনেতা বিভাগে একাডেমি পুরস্কার লাভ করেন। পরের বছর জর্জ কিউকার পরিচালিত "ওয়াইল্ড ইজ দ্য উইন্ড" ছবিতে তার কাজের জন্য তিনি আরেকটি অস্কার মনোনয়ন লাভ করেন।
১৯৬১ সালে তিনি "দ্য গানস্‌ অব নাভারোন" চলচ্চিত্রে গ্রিক যোদ্ধা, এবং ১৯৬২ সালে "রিকুয়েম ফর আ হেভিওয়েট" চলচ্চিত্রে বয়স্ক মুষ্টিযোদ্ধা, "লরেন্স অব অ্যারাবিয়া" চলচ্চিত্রে আরব বেদুইন আবু তায়ি ও পার লাগেরক্‌ভিস্ট রচিত উপন্যাস অবলম্বনে নির্মিত "বারাবাস" চলচ্চিত্রে নাম ভূমিকায় অভিনয় করেন। ১৯৬৪ সালে "জোরবা দ্য গ্রিক" চলচ্চিত্রে অভিনয় করে তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। এই দশকে তার অন্যান্য উল্লেখযোগ্য চলচ্চিত্র হল "দ্য টোয়েন্টিফাইভ আওয়ার", "দ্য ম্যাগাস", "লা বাতালিয়ে দে সান সেবাস্তিয়ান", এবং "দ্য শোজ অব দ্য ফিশারম্যান"। তিনি ১৯৬৯ সালে "দ্য সিক্রেট অব সান্তা ভিত্তোরিয়া" ছবিতে আন্না মানিয়ানির বিপরীতে অভিনয় করেন, এবং দুজনে শ্রেষ্ঠ অভিনেতা ও অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।
১৯৭৬ সালে তিনি "দ্য মেসেজ" চলচ্চিত্রে ইসলাম ধর্মের নবী মুহাম্মদ (স.)-এর চাচা হামজা ইবনে আবদুল মুত্তালিব চরিত্রে অভিনয় করেন। ১৯৮১ সালে তিনি "লায়ন অব দ্য ডেজার্ট" চলচ্চিত্রে আরব বেদুইন নেতা ওমর মুখতার চরিত্রে অভিনয় করেন, যিনি বেনিতো মুসোলিনির ইতালীয় সেনাদের বিরুদ্ধে লিবিয়ার মরুভূমিতে যুদ্ধ করেছিলেন।
১৯৮৩ সালে তিনি "জোরবা" সঙ্গীতনাট্যে "জোরবা দ্য গ্রিক" ছবিতে তার অভিনীত চরিত্রে অভিনয় করেন। তার বিপরীতে "মাদাম হরতেন্স" চরিত্রে অভিনয় করেন লিলা কেদ্রোভা। এছাড়া তিনি ওয়াশিংটন ডি.সি.র ব্রডওয়ে ও কেনেডি সেন্টারে এই মঞ্চনাটকে অভিনয় করেন।
১৯৯০-এর দশকে তিনি "রিভেঞ্জ" (১৯৯০), "জাংগল ফিভার" (১৯৯১), "লাস্ট অ্যাকশন হিরো" (১৯৯৩) ও "আ ওয়াক ইন দ্য ক্লাউডস" (১৯৯৫) এবং "সেভেন সারভেন্ট্‌স" (১৯৯৬) চলচ্চিত্রে কাজ করেন। ১৯৯৪ সালে তাকে হারকিউলিসের কিংবদন্তি রোমাঞ্চকর গল্প অবলম্বনে নির্মিত পাঁচটি টেলিভিশন চলচ্চিত্রে জিউস চরিত্রে দেখা যায়। চলচ্চিত্রগুলো হল - "হারকিউলিস অ্যান্ড দ্য অ্যামাজন ওমেন", "হারকিউলিস অ্যান্ড দ্য লস্ট কিংডম", "হারকিউলিস অ্যান্ড দ্য সার্কেল অব ফায়ার", "হারকিউলিস ইন দ্য আন্ডারওয়ার্ল্ড" এবং "হারকিউলিস ইন দ্য মেজ অব দ্য মিনোটার"।
বের্নড লিনো
বের্নড লিনো (জন্ম: ৪ মার্চ ১৯৯২) হলেন জার্মানির একজন পেশাদার ফুটবলার, যিনি বুন্দেসলিগার ক্লাব বায়ার ০৪ লেভারকুজেন এবং জার্মানি জাতীয় দলের হয়ে একজন গোলরক্ষক হিসেবে খেলেন।
২০১৫ সালের অক্টোবর মাসে, ২০১৬ উয়েফা ইউরোর বাছাইপর্বে আয়ারল্যান্ড এবং জর্জিয়ার বিরুদ্ধে ম্যাচের জন্য লিনো সর্বপ্রথম জার্মানি জাতীয় দলে ডাক পান।
২০১৭ সালে, ফিফা কনফেডারেশন্স কাপে খেলার জন্য তিনি জাতীয় দলে ডাক পান।লিনোর বাবা হচ্ছেন জার্মান-রাশিয়ান বংশোভূত ব্যক্তি।
কেভিন ট্র্যাপ
কেভিন ট্র্যাপ (জন্ম: ৮ জুলাই ১৯৯০) হলে জার্মানির একজন পেশাদার ফুটবলার, যিনি লিগ ১-এর ক্লাব প্যারিস সেন্ট জার্মেই এবং জার্মানি জাতীয় দলে একজন গোলরক্ষক হিসেবে খেলেন।
ট্র্যাপ ১. এফসি কাইসারস্লাউটের্নের হয়ে তার পেশাদার ক্যারিয়ার শুরু করেন, যেখানে তিনি বুন্দেসলিগার দুই মৌসুম অতিবাহিত করেছেন। ২০১২ সালে, তিনি মাত্র ১.৫ মিলিয়ন ইউরোর বিনিময়ে বুদেসলিগার অন্য এক ক্লাব এইন্টাখট ফ্রাঙ্কফুর্টে যোগদান করেন, যেখানে তিনি ৩ মৌসুম নিয়মিতভাবে খেলেন। তিনি উক্ত ক্লাবের হয়ে উয়েফা ইউরোপা লীগে খেলেছেন। অতঃপর ২০১৫ সালে, তিনি ১০ মিলিয়ন ইউরোর বিনিময়ে লীগ ১-এর ক্লাব প্যারিস সেন্ট জার্মেইয়ে যোগদান করেন, যেখানে তিনি বেশ কয়েকটি ঘরোয়া ট্রফি জয়লাভ করেছেন।
ট্র্যাপ জার্মানির যুব পর্যায়ে প্রায় ২৬-এর অধিক ম্যাচ খেলেছেন, যার মধ্যে ১১টি খেলেছেন জার্মানি অনূর্ধ্ব-২১ দলের হয়ে। ২০১৭ সালে জুন মাসে, তিনি আন্তর্জাতিক পর্যায়ে জার্মানির হয়ে অভিষেক করেন। তিনি ২০১৭ ফিফা কনফেডারেশন্স কাপ জয়ী জার্মান দলের একজন সদস্য ছিলেন।
ট্র্যাপ জার্মানির বেশ কয়েকটি যুব পর্যায়ের দলের সদস্য ছিলেন, যার মধ্যে রয়েছে: জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০ এবন জার্মানি অনূর্ধ্ব-২১। তিনি সর্বপ্রথম ২০১৫ সালের ১৩ই জুন তারিখে, জিব্রাল্টারের বিরুদ্ধে ২০১৬ উয়েফা ইউরোর বাছাইপর্বের এক ম্যাচের জন্য জাতীয় দলে ডাক পান।
২০১৭ সালের ৬ই জুন তারিখে, ট্র্যাপ ডেনমার্কের বিরুদ্ধে অভিষেক করেন, উক্ত ম্যাচটি ১–১ গোলে ড্র হয়েছিল। উক্ত ম্যাচে তিনি পূর্ণ ৯০ মিনিট খেলার সুযোগ পেয়েছিলেন। পরের মাসে, তিনি ২০১৭ ফিফা কনফেডারেশন্স কাপের জন্য দলে অন্তর্ভুক্ত হন। তার দল উক্ত প্রতিযোগিতাটি জয়লাভ করতে সক্ষম হলেও, তিনি একটি ম্যাচ খেলারও সুযোগ পাননি।
উনিশ-কুড়ি
উনিশ-কুড়ি হল ভারতের কলকাতার এবিপি লিমিটেড (যারা "আনন্দবাজার পত্রিকা" ও "দ্য টেলিগ্রাফ" এর প্রকাশক) থেকে প্রকাশিত অন্যতম নবীন একটি পাক্ষিক পত্রিকা। এটি বাংলা ভাষায় প্রকাশিত ৩৩-বছরের-পুরানো শিশুতোষ পত্রিকা আনন্দমেলার একটি নতুন বিভাগ হিসাবে শুরু হয়েছিল। এটি কলকাতায় প্রকাশিত হয়। আক্ষরিকভাবে এর নামটির অর্থ "১৯-২০", এবং এর লক্ষ্যপূর্ণ পাঠক কিশোর-কিশোরী ও নবীন বয়স্করা।
প্রথম ১৯ জুন, ২০০৪ তারিখে প্রকাশিত, এই পত্রিকায় প্রাথমিকভাবে কিশোর-কিশোরীদের এবং তরুণ বয়স্কদের প্রতি দৃষ্টি নিবদ্ধ করা হয়েছিল। "উনিশ-কুড়ি"র এছাড়াও একটি সহকারী সংস্থা "উনিশ-কুড়ি কেরিয়ার" রয়েছে, যা পেশাগত বিষয় একচেটিয়াভাবে পরিচালনা করে।
"উনিশ-কুড়ি" একটি রঙিন চেহারা বজায় রাখে। যেখানে অনেক পত্রিকা উপন্যাসের সাহায্যে চলে যাচ্ছে, "উনিশ-কুড়ি" তার পাঠকদের মধ্যে তার রোমান্টিক উপন্যাসের বিভাগটি দৃঢ়ভাবে প্রতিষ্ঠিত করেছে। এর পাঠকদের মধ্যে রোমাঞ্চকর গোত্রের কাহিনিগুলোও জনপ্রিয়। "উনিশ-কুড়ি" ধারাবাহিক উপন্যাসও প্রকাশ করে। নিয়মিত বিভাগগুলি হল:"উনিশ-কুড়ি"র সর্বশেষ বিষয়বস্তু রূপম ইসলাম, কলকাতার জনপ্রিয় যুব আইকনের একটি বিশেষ কলাম, যেখানে রূপম তরুণদের পরামর্শ ও সমাধান প্রদান করেন।
পত্রিকাটি পাঠকদের নিবন্ধ ও কল্পসাহিত্য-অবদানে উৎসাহ প্রদান করে।
"উনিশ-কুড়ি" ২০০৫ থেকে একটি "উনিশ-কুড়ি" মডেল হান্ট, এবং একটি সুরেলা কণ্ঠস্বর হান্টের মতো কার্যক্রম শুরু করেছে। এই প্রতিভা অন্বেষণ জনপ্রিয় হয়েছে।
ম্যাটস হুমেলস
ম্যাটস ইয়ুলিয়ান হুমেলস () হলেন জার্মানির একজন পেশাদার ফুটবলার, যিনি বুন্দেসলিগার অন্যতম সফল ক্লাব এফসি বায়ার্ন মিউনিখ এবং জার্মানি জাতীয় দলের হয়ে একজন সেন্টার-ব্যাক হিসেবে খেলেন।
তিনি তার খেলোয়াড়ি জীবনের শুরুতে এফসি বায়ার্ন মিউনিখের যুব পর্যায়ে খেলেছেন। অতঃপর ২০০৮ সালের জানুয়ারি মাসে, তিনি এক মৌসুমের জন্য বায়ার্ন মিউনিখের প্রতিদ্বন্দ্বী ক্লাব বরুসিয়া ডর্টমুন্ডে ধারে খেলতে যান। পরিশেষে তিনি ২০০৯ সালের ফেব্রুয়ারি মাসে, ক্লাবটির সাথে ৪ মিলিয়ন ইউরোর বিনিময়ে চুক্তিবদ্ধ হন। তিনি উক্ত ক্লাবের হয়ে ২টি লীগ ট্রফি জয়লাভ করেন এবং ২০১২–১৩ উয়েফা চ্যাম্পিয়ন লীগে রানার-আপ হন। ২০১৬ সালে মে মাসে, হুমেলস তার পূর্ববর্তী ক্লাবের সাথে পুনরায় চুক্তিবদ্ধ হন, যেটি ২০১৬ সালের ১লা জুন হতে কার্যকর হয়।
হুমেলস ২০১০ সাল হতে জার্মানি জাতীয় দলের হয়ে খেলছেন। তিনি এপর্যন্ত প্রায় ৬০-এর অধিক ম্যাচ খেলেছেন। তিনি ২০১২ উয়েফা ইউরো, ২০১৪ ফিফা বিশ্বকাপ এবং ২০১৬ উয়েফা ইউরোর মতো প্রতিযোগিতায় জার্মানির প্রতিনিধিত্ব করেছেন।
জেনা অর্টেগা
জেনা মারি অর্টেগা (জন্ম সেপ্টেম্বর ২৭, ২০০২) হলেন একজন মার্কিন অভিনেত্রী। তিনি মার্কিন টেলিভিশন চ্যানেল দ্য সিডব্লিউ-এ প্রচারিত রোমান্টিক এবং হাস্যরস দৃশ্যকাব্যের ধারাবাহিক "জেইন দ্য ভার্জিন" এবং জনপ্রিয় মার্কিন শিশুতোষ চ্যানেল ডিজনি চ্যানেল-এ প্রচারিত হাস্যরস দৃশ্যকাব্যের ধারাবাহিক "স্টাক ইন দ্য মিডল" -এ তার অভিনীত চরিত্র সমূহের জন্য পরিচিত। এছাড়াও তিনি ডিজনি চ্যানেল-এ প্রচারিত রোমাঞ্চকর দৃশ্যকাব্যের এ্যানিমেশন ভিত্তিক ধারাবাহিক "এলেনা অব এভালর"-এ "প্রিন্সেস ইসাবেল" নামক চরিত্রটিতে কন্ঠ দিয়ে থাকেন।
অর্টেগার বাবা মেক্সিকান বংশধর এবং তার মা, মিশ্রিত মেক্সিকান এবং পুয়ের্তোরিকান বংশধর। তিনি তার পিতা-মাতার ছয় জন সন্তানের মধ্যে চতুর্থ, তাই তিনি তার অভিনীত ধারাবাহিক "স্টাক ইন দ্য মিডল" এর চরিত্র "হার্লে দিয়াজ" এর সাথে সম্পর্কযুক্ত করেন, যেখানে তিনি সাতজন সন্তানের মধ্যে মধ্যমতম। অর্টেগা মাত্র ছয় বছর বয়স থেকেই অভিনয়ের প্রতি আগ্রহী হয়ে উঠেন। তার মা মনে করেছিলেন তিনি এর প্রতি আন্তরিক নয়, কিন্তু আট বছর বয়সের মধ্যেই তার মা এবং অভিনয় শিল্পী ব্যবস্থাপকদের সাহায্য নিয়ে, অর্টেগা অভিনয়ের জন্য পরীক্ষা দিতে শুরু করেন।
২০১৮ সালের মার্চ মাসে, অর্টেগা মার্কিন টেলিভিশন চ্যানেল এবিসি'র ছোট পর্দার টেলিছবি "ম্যান অফ দ্য হাউজ"-এর অভিনয় শিল্পীদের সাথে অভিনয়ের জন্য যোগদান করেন, যেখানে তিনি এলেনা নামক ভূমিকায় অভিনয় করেছেন, যাকে "একজন সুদর্শন এবং নীচমনা একমাত্র শিশু সন্তান, যে তার মামাতো/চাচাতো ভাই-বোনদের সাথে ভালভাবে মানিয়ে নিয়ে বসবাস করতে পারেনা", হিসেবে বর্ণনা করা হয়েছে।
জাটিভাঙ্গা বধ্যভূমি
জাটিভাঙ্গা বধ্যভূমি বাংলাদেশের ঠাকুরগাঁও সদর উপজেলার শুখানপুখুরী ইউনিয়নের জাটিভাঙ্গা গ্রামে অবস্থিত ।
১৯৭১ সালের ২৬ মার্চ বঙ্গবন্ধু শেখ মুজিবুর রহমান কর্তৃক স্বাধীনতা ঘোষণার পর রাজাকার, আলবদর ও আল শামসের সহায়তায় হানাদার বাহিনী মুক্তিকামী জনগণের ওপর অমানবিক নির্যাতন ও হত্যাযজ্ঞ চালাতে শুরু করে। ১৯৭১ সালের ২৩ এপ্রিল ভোরে পাকিস্তানি বাহিনীর ভয়ে জগন্নাথপুর, চকহলদি, সিঙ্গিয়া, চন্ডিপুর, আলমপুর, বাসুদেবপুর, গৌরিপুর, মিলনপুর, খামারভোপলা, শুখানপুখুরীসহ বিভিন্ন গ্রামের কয়েক হাজার বাঙালি নর-নারী ও শিশু ভারতের উদ্দেশ্যে রওয়ানা দেয়।
পথিমধ্যে তারা জাটিভাঙ্গা গ্রামে বিশ্রামের জন্য অবস্থান করার সময় রাজাকার, আলবদর ও আল শামস বাহিনী পাকিস্তানি আর্মিদের খবর দেয় । 
পাকিস্তানি বাহিনীর দুই ট্রাক সৈন্য এসে ৩০০০-৩৫০০ জন নিরীহ মানুষকে হত্যা করে পাথরাজ নদীতে ফেলে দেয়।
নিহতদের স্মরণে ১৯৯৬ সালে পাথরাজ নদীর তীরে একটি স্মৃতিসৌধ নির্মাণ করা হয় ।
,The Daily Star
,প্রথম আলো
,Ekushey-tv
,NTV
নাগার্জুন সাগর বাঁধ
নাগর্জুনা সাগর বাঁধটি নাগার্জুন সাগরে কৃষ্ণা নদী জুড়ে নির্মিত হয়েছিল যা নলগন্ডা জেলা ও গুন্টুর জেলার মধ্যে অবস্থিত। বাঁধের নির্মাণকাল ১৯৫৫ সাল ও ১৯৬৭ সালের মাঝামাঝি সময়ে ছিল। বাঁধটি একটি জলাশয় তৈরি করে যার মোট সঞ্চয় ক্ষমতা ১১.৪৭২ বিলিয়ন কিউবিক মিটার (৪০৫.১ × ১০৯ কিলোওয়াট)। বাঁধটি তার গভীরতম ভিত্ত থেকে ৪৯০ ফুট (১৫০ মিটার) উচু এবং ০.৯৯ মাইল (১.৬ কিমি) দীর্ঘ। বাঁধে ২৬ টি জলকপাটিকা রয়েছে যা ৪২ ফুট (১৩ মি) প্রশস্ত এবং ৪৫ ফুট (১৪ মি) উচু। নাগর্জুন সাগর ভারতে সবুজ বিপ্লব অর্জনের জন্য শুরু হওয়া "আধুনিক মন্দির" নামে অভিহিত বড় অবকাঠামো প্রকল্পের প্রথম দিকে ছিল। এটি ভারতের প্রথম বহুমুখী-উদ্দেশ্য যুক্ত সেচ এবং জলবিদ্যুৎ প্রকল্পগুলির মধ্যে একটি। বাঁধটি জলবিদ্যুৎ উৎপাদনের পাশাপাশি নালগাঁও, সূর্যপদ, কৃষ্ণ, খাম্মাম, পশ্চিম গোদাবরী, গুন্টুর ও প্রকাশম জেলার জল সরবরাহ করে। ৪০৮ টি.এম.সি. সঞ্চয় ক্ষমতার নাগরজুনা সাগর বাঁধের জলাশয়ে আটককৃত সমস্ত জল ব্যবহারের জন্য বাঁধটির করা হয় যা ভারতে দ্বিতীয় বৃহত্তম জলাধার।
১৯৫৫ সালের ১০ ডিসেম্বর প্রধানমন্ত্রী জওহরলাল নেহেরু আনুষ্ঠানিকভাবে বাঁধের নির্মান কার্য উদ্বোধন করেন এবং পরের বারো বছরের ধরে প্রকল্পটি নির্মাণ করা হয়। এটি সেই সময়ে বিশ্বের সবচেয়ে লম্বা গাঁথনি বাঁধ ছিল, স্থানীয় ভাবে জানা যায় বিজয়ওয়াড়ার সংসদ সদস্যা কানুরি লক্ষ্মণ রাও বাঁধ নির্মানের প্রকৌশলি কাজে দক্ষ নেতৃত্বে ছিলেন। ১৯৬৭ সালে প্রধানমন্ত্রী ইন্দিরা গান্ধী দ্বারা বাম এবং ডান তীরের খালের মধ্যে জলাধার থেকে জলের প্রবাহ চালু করা হয়। জলবিদ্যুৎ কেন্দ্র নির্মাণের পর ১৯৭৮ সাল থেকে ১৯৮৫ সালের মধ্যে বিদ্যুৎ উৎপাদনের সাথে সাথে অতিরিক্ত ইউনিটগুলির বিদ্যুৎ উৎপাদন চালু হয়। ২০১৫ সালে, এই প্রকল্পের উদ্বোধনের হীরকজয়ন্তী উদযাপন করা হয়েছিল, এই বাঁধটির জন্য অঞ্চলে যে উন্নয়ন হয়েছে তা মনে রেখে।
বাঁধ নির্মাণের ফলে একটি প্রাচীন বৌদ্ধ বসতি, নাগার্জুনাকন্ডা জলে নিমজ্জিত হয়ে যায় যা প্রথম এবং দ্বিতীয় শতাব্দীর ইকশভাকু সাম্রাজ্যের রাজধানী এবং পূর্ব দাক্ষিণাত্যে সাতবাহন সাম্রাজ্যের উত্তরসূরি ছিল। এখানে খননকার্য চালিয়ে ৩০ টি বৌদ্ধ মঠ, পাশাপাশি নানা শিল্পকর্ম এবং মহান ঐতিহাসিক গুরুত্বের শিলালিপি পাওয়া গেছে। খনন করে স্মৃতিস্তম্ভগুলি স্থানান্তর করা হয়েছে। কিছু প্রত্নতত্ব জলাধারের মাঝখানে অবস্থিত একটি দ্বীপ, নাগাঞ্জেনকোন্ডায় সরানো হয়েছে এবং অন্যদের অনুপু নামক কাছাকাছি মূল ভূখন্ডে সরানো হয়।
উত্তরবঙ্গ রাজ্য গ্রন্থাগার
উত্তরবঙ্গ রাজ্য গ্রন্থাগার উত্তরবঙ্গের সবচেয়ে বড়ো গ্রন্থাগার যাহা কোচবিহারে উপস্থিত।
উত্তরবঙ্গ রাজ্য গ্রন্থাগার কোচবিহারের গরব।গ্রন্থাগারে অনেক পুরাতন ও মূল্যবান পান্ডুলিপি ও পুরানো 'পুঁথি' রয়েছে যেগুলি হাতে বানানো কাগজ ও তালগাছের পাতায় লেখা। এখানে বহু পুরাতন দুষ্প্রাপ্য বই,পুরাতন ভারতীয় পত্রিকা ও দুষ্পরাপ্য বিদেশী নথিপত্র এবং প্রতিবেদন রয়েছে। এই মহামূল্যবান সম্পদটি কোচবিহার রাজত্বের এক সাংস্কৃতিক ঐতিহ্য বটে। এই গ্রন্থাগার ১২৫ বছরের ইতিহাসের সাক্ষ্য বহন করে যখন মহারাজা নৃপেন্দ নারায়নের রাজত্বকালে কর্নেল জে সি হাউগটেন কোচবিহারে কমিশনার হিসেবে যোগদান করেন(১৮৬৪-৭৩)। কর্নেল হাউগটেন লন্ডনের মিস রোজারিও এন্ড কো. কম্পানির একটি নিলামী থেকে এক স্টক বই কিনে ১৮৭০ সালে এই গ্রন্থাগার প্রতিষ্ঠা করেন।নীল্কুঠির একটি ঘরে এই গ্রন্থাগার প্রথম চালু করে হয়। পরে মহারাজা নৃপেন্দ নারায়ন ল্যান্ডসডাউন হলে গ্রন্থাগার স্থানান্তর করেন ১৮৯৫ সালে,এই ল্যান্ডসডাউন হল বর্তমানে এখন জেলা শাসকের অফিস.১৮৮২ তে গ্রন্থাগারটি জনসাধারণের জন্য খুলে দেওয়া হয়।
কোচবিহারের মহারাজা নতুন বই কেনার জন্য গ্রন্থাগারকে বাৎসরিক ২০০০ টাকা অনুদান দান করেন, যার ফলে গ্রন্থাগার সমৃদ্ধ হতে থাকে। জনসাধারনের লাভের জন্য বিভিন্ন পুঁথি, পান্ডুলিপি, রাজদরবারের বিভিন্ন দুষ্প্রাপ্য নথি এই গ্রন্থাগারে রাখার ব্যবস্থা করা হয়। জে ডাব্লিউ ট্রোটেন তাঁর বই 'ইন্ডিয়া আন্ডার ভিক্টোরিয়া'-তে এই গ্রন্থাগারের কথা উল্লেখ করতে গিয়ে লিখেছেন,"আসাম সীমানায় অবস্থিত ছোট্ট কোচবিহার রাজ্য একটি সমৃদ্ধ গ্রন্থাগার যা কলকাতার ছাড়া সারা বাংলায় আর নেই।"
১৯০০ সালে বইয়ের সংখ্যা হয়ে দাঁড়ায় ৮১৮৩ টি, নিম্নে তাঁর বিভাগ দেওয়া হলগ্রন্থাগারটি আস্তে আস্তে বিভিন্ন দরকারি নথি,প্রতিবেদন ও দুষ্প্রাপ্য পান্ডুলিপির আড়ত হয়ে ওঠে। বেশিরভাগ দুষ্প্রাপ্য বই এবং নথি শতাব্দি পুরাতন। এটি কোচবিহার সাম্রাজ্যের সাংস্কৃতিক ঐতিহ্যের অমূল্য সম্পদ হয়ে উঠেছে।
কোচবিহার সাম্রাজ্য ও ভারতবর্ষের মিলনক্ষণ থেকেই এই গ্রন্থাগার দেখাশোনার ভার পাঁচজন কর্মী এবং একজন গ্যাজেটেড র‍্যাংকধারী গ্রন্থাগারিক এর উপর ন্যাস্ত করা হয়। রাজ্য কাউন্সিলের দায়িত্বে নিয়োজিত মন্ত্রীর দায়িত্বে এই গ্রথাগারটিকে রাখা হয়। ভারত সরকারের সাথে কোচবিহার যুক্ত হওয়ার পর থেকে এই গ্রন্থাগার জেলাশসক ও সরকার নিযুক্ত একজন গ্রন্থাগারিক ও একজন পিওনের দায়িত্বে রাখা হয়।
১৩ নভেম্বর ১৯৬৭ সালে কচবিহারে ডেপুটি কমিশনরের চেম্বারে বিশিষ্ট নাগরিকদের নিয়ে বসা অধিবেশিনে রাজ্য প্রন্থাগার ও জেল গ্রন্থাগারকে একত্রিত করা বা জোড়া লাগানোর সিন্দধান্ত নেওয়া হয়। ১৯৫৭ সালে গ্রন্থাগার পরিকল্পনা প্রতিশ্রুতি অনুযায়ী কোচবিহার জেলা গ্রন্থাগার প্রতিষ্ঠা পায়। উপরোক্ত সংকল্প অনুযায়ী ১৯৬৮ সালে তখনকার ডেপুটি কমিশনার,শ্রী ভাষ্কর ঘোষ,আই.এ.এস.,গ্রন্থাগারটি বাঁচানোর আর্জিতে সাড়া দিয়ে জেলা গ্রন্থাগারের সঙ্গে সংযুক্তিকরণের প্রস্তাব পশ্চিমবঙ্গের তৎকালীন ডি.পি.আই এর কাছে পাঠান।
এই প্রস্তাব রাজ্য সরকার গ্রহণ করে এবং গ্রন্থাগার দুটির সংযুক্তিকরণ করে নতুন নামকরন করা হয় "উতরবঙ্গ রাজ্য গ্রন্থাগার"।
সংযুক্তিকরণের সময়,১ এপ্রিল ১৯৬৯, রাজ্য গ্রন্থাগার ও জেলা গ্রন্থাগারে বইয়ের সংখ্যা ছিল নিম্ন্রূপ-
রাজ্য গ্রন্থাগার-জেলা গ্রন্থাগার-উত্তরবঙ্গ রাজ্য গ্রন্থাগারটি কোচবিহার শহরের কেন্দ্রস্থলে, এম.জে.এন রোডে দক্ষিণ-পূর্ব কোণে সাগরদিঘির অবস্থিত।
উত্তরবঙ্গ রাজ্য গ্রন্থাগারটিতে বর্তমানে ৭৫,০০০ টি বই এবং বহু প্রাচীন পাণ্ডুলিপি সংগৃহীত আছে।
যে কোনও স্থানীয় মানুষ একটি নামমাত্র ফি প্রদান করে স্থায়ী সদস্য হয়ে উঠতে পারে যে কোন বহিরাগত একটি অস্থায়ী সদস্য হতে পারে এবং পাঠ্য রুমের বই পড়তে পারে।
সিপাইথন
সিপাইথন হচ্ছে পাইথন প্রোগ্রামিং ভাষার একটা অারোপিত বাস্তবায়ন। এটা সি তে লেখা। এটা সর্বাধিক প্রচলিত পাইথন বাস্তবায়ন।
সিপাইথন একটা ইন্টারপ্রেটার। এটার বাহ্য়িক ফাংশন ইন্টারফেস দিয়ে সি বা অন্য়ান্য় ভাষায় বাইন্ডিং লেখা সম্ভব।
সিপাইথন এর একটা সীমাবদ্ধতা হচ্ছে এটা গ্লোবাল ইন্টারপ্রেটার লক ব্য়বহার করে। যার কারনে পাইথন থ্রেডগুলো কেবল একটা প্রসেস এ সীমাবদ্ধ হয়ে পড়ে। সমবর্তীতা অর্জন করতে গেলে একটা মাল্টিটাস্কিং অপারেটিং সিস্টেমে একাধিক সিপাইথন ইন্টারপ্রেটার চালাতে হয়। এর ফলে পাইথন প্রসেস গুলোর মাঝে যোগাযোগ রক্ষা কঠিন হয়ে পড়ে("মাল্টিপ্রসেসিং" নামে একটা মডিউল আছে যেটা এক্ষেত্রে কিছুটা সহায়তা করে")"।
অভিজিৎ মুখোপাধ্যায়
অভিজিৎ মুখোপাধ্যায় (জন্ম ২ জানুয়ারি, ১৯৬০) একজন ভারতীয় রাজনীতিবিদ যিনি ভারতীয় রাজ্য পশ্চিমবঙ্গের জঙ্গিপুর লোকসভা কেন্দ্র থেকে সংসদ সদস্য (এমপি) হিসেবে কাজ করেন। তিনি ভারতীয় জাতীয় কংগ্রেসের (আই এন সি) একজন সদস্য।
অভিজিৎ মুখার্জী ২০১২ সালের জঙ্গিপুর লোকসভা নির্বাচনে ২৫৩৬ ভোট পেয়ে তার নিকটবর্তী সি পি আই (এম) প্রতিদ্বন্দ্বী মুজাফ্ফর হোসেনকে পরাজিত করেন। এই আসনটি খালি হয় তার পিতা রাষ্ট্রপতি প্রণব মুখার্জী রাষ্ট্রপতি নির্বাচিত হওয়ার পর।
২০১৪ সালে জঙ্গিপুর থেকে অভিজিৎ মুখার্জী পুনরায় নির্বাচিত করা হয়।
অভিজিৎ মুখার্জী পশ্চিমবঙ্গের হুগলিতে ২রা জানুয়ারি ১৯৬০ সালে একটি বাঙালি পরিবারে জন্মগ্রহণ করেন। তিনি প্রণব মুখার্জী(ভারতের প্রাক্তন রাষ্ট্রপতি) এবং সুভ্রা মুখার্জীর ছেলে। তাঁর ঠাকুরদা কামাডা কিঙ্কর মুখার্জী ভারতীয় স্বাধীনতা আন্দোলনে সক্রিয় ছিলেন এবং ১৯৫২ থেকে ১৯৬৪ সাল পর্যন্ত তিনি ভারতীয় জাতীয় কংগ্রেসের প্রতিনিধি হিসাবে পশ্চিমবঙ্গের আইন পরিষদের সদস্য ছিলেন। তিনি ১৯৮৪ সালে যাদবপুর বিশ্ববিদ্যালয় থেকে মেকানিক্যাল ইঞ্জিনিয়ারিং নিয়ে বি.ই ডিগ্রি লাভ করেন।
অভিজিৎ মুখার্জী ভারত হেভি ইলেকট্রিক্যালস লিমিটেড, মারুতি উদ্যোগ লিমিটেড এবং স্টিল অথরিটি অব ইন্ডিয়া লিমিটেড এর মত সংস্থাগুলির জন্য কর্পোরেট সম্পাদক হিসাবে কাজ করেছেন। তিনি ভারতের স্টিল অথরিটি অব লিমিটেডের কর্পোরেট সোশ্যাল রেসপনসিবিলিটির দায়িত্বে ছিলেন [সিএসআর]।
অভিজিৎ মুখার্জী ভারতীয় জাতীয় কংগ্রেসের সাথে তার রাজনৈতিক জীবন শুরু করেন। ২০১১ সালের নির্বাচনে, নলহাটি কেন্দ্র থেকে অভিজিৎ মুখার্জী এআইএফবি'র দীপক চ্যাটার্জীকে পরাজিত করেন।
২০১২ সালের ডিসেম্বরে অভিজিৎ মুখার্জী ব্যাপক সমালোচনার মুখোমুখি হন, যখন ২০১২ সালে দিল্লি গণধর্ষণ মামলার পরবর্তী প্রেক্ষাপটে তিনি কার্টুন চিত্র অঙ্কনে নারীদের প্রতি নিন্দা জানান। এবিপি নিউজের একটি সাক্ষাত্কারে তিনি বলেন, women go to discothèques এবং বাস্তবতা সঙ্গে সংযোগ বিচ্ছিন্ন হয়। এই মন্তব্যগুলি একটি বিশাল বিতর্কের কারণ হয়ে ওঠে, যা মূল ধর্ষণের ঘটনা হিসাবে বড়। তাঁর বোন শর্মিষ্ঠার মন্তব্যের উপর আশ্চর্য হয়ে বলেন, তাদের পরিবার এইরকম নয়। পরে অভিজিৎ তার সেক্সবাদী মন্তব্যের জন্য ক্ষমা প্রার্থনা করেন।
বেনাপোল পৌরসভা
বেনাপোল পৌরসভা যশোর জেলার শার্শা উপজেলার একটি প্রশাসনিক এলাকা। এটি বেনাপোল স্থল বন্দরের প্রাণকেন্দ্রে অবস্থিত। ভৌগোলিক দিক দিয়ে ভারত বাংলাদেশ সীমান্তের বাংলাদেশের বেনাপোল বর্ডার ও ভারতের হরিদাশপুর গ্রাম বা পেট্রোপোল সীমান্তের কাছাকাছি এই পৌরসভাটি অবস্থিত। বেনাপোল পুরাতন বাসস্ট্যান্ড হতে বেনাপোল ডিগ্রি কলেজ রোড বা বাহাদুরপুর রোডের পাশেই এই পৌরসভার প্রধান ভবন বা কার্যালয় অবস্থিত। পুরাতন পৌরসভা ভবন বেনাপোল বিজিবি ক্যাম্প এর পাশ হতে অতিসম্প্রতি এটা স্থান পরিবর্তন করেছে। বর্তমানে বেনাপোল পৌরসভার মেয়রের দায়িত্ব পালন করছেন বাংলাদেশ আওয়ামীলীগ দল হতে মনোনীত এবং নির্বাচিত প্রতিনিধি জনাব আশরাফুল আলম লিটন।
বালাপুর জমিদার বাড়ি
বালাপুর জমিদার বাড়ি বাংলাদেশের ঢাকা বিভাগের নরসিংদী জেলার অন্তর্গত নরসিংদী সদর উপজেলার এক ঐতিহাসিক জমিদার বাড়ি।
বালাপুর জমিদার বাড়ির প্রতিষ্ঠাতা জমিদার বাবু নবীনচন্দ্র সাহা। তবে কবে নাগাদ এই জমিদার বাড়িটি প্রতিষ্ঠিত হয় তা জানা যায়নি। প্রায় ৩২০ বিঘা জমির উপর এই জমিদার বাড়িটি নির্মাণ করা হয়। এখানে একটি একতলা ভবন, একটি দোতালা ভবন ও একটি তিনতলা ভবন তৈরি করা হয়েছিল যা এখনো দাঁড়িয়ে আছে। এই জমিদার বাড়ির জমিদাররা ছিলেন সংস্কৃতিমান। সন্ধ্যা নামলেই জমিদার বাড়িতে প্রতিদিন ডাক ঢোলের বাজনা বাজা শুরু হত। বিভিন্ন ধরনের নাটক, পালা গানসহ আরো অনেক ধরনের সাংস্কৃতিক অনুষ্ঠান হতো। ১৯৪৭ সালে ভারতবর্ষ ভাগ হলে তারা তাদের জমিজমা মন্দিরের নামে উইল করে দিয়ে এই দেশ ছেড়ে ভারতের কলকাতায় চলে যান।
৩২০ বিঘা জমির উপর একটি একতলা, একটি দুইতলা ও একটি তিনতলা ভবন রয়েছে। তিনতলা ভবনটি একশত এক (১০১) কক্ষ বিশিষ্ট ভবন। ৯২ শতক জমি জুড়ে একটি পুকুর রয়েছে। পুকুরটিতে পুরুষ এবং মহিলাদের জন্য আলাদা আলাদা ঘাট রয়েছে। এছাড়াও জমিদার বাড়িটিতে একটি মন্দির ও দুর্গাপূজার মণ্ডপ রয়েছে।
বাড়িটি তত্ত্বাবধায়নে না থাকার কারণে চারদিক লতাপাতায় জরাজীর্ণ হয়ে রয়েছে। এছাড়াও ভবনগুলোও ধসে পড়তেছে।
অ্যাডাম্যান্টিয়াম
অ্যাডাম্যান্টিয়াম হলো মার্ভেল কমিকস দ্বারা প্রকাশিত মার্কিন কমিক বইয়ে আবির্ভুত একটি কাল্পনিক ধাতুর মিশ্রণ। এটি সেরা পরিচিত উলভারিন চরিত্রটির কঙ্কাল এবং থাবাগুলিতে লাগানো পদার্থ হিসেবে। অ্যাডাম্যান্টিয়াম মার্ভেল কমিক্সের "অ্যাভেঞ্জার্স" #৬৬ (জুলাই ১৯৬৯)-এ লেখক রয় টমাস এবং চিত্রকর ব্যারি উইন্ডসর-স্মিথ এবং সিড শোরস দ্বারা নির্মিত, যা আল্ট্রন চরিত্রের বাইরের খোলস হিসেবে এই পদার্থটি তার অংশ হিসেবে উপস্থাপন করা হয়। এটির আবির্ভাব ঘটা গল্পগুলিতে, অ্যাডাম্যান্টিয়ামের গুণমান সংজ্ঞা হলো এর ব্যবহারিক অবিনশ্বরতা।
শব্দটি হলো একটি নকল-ল্যাটিন নতুন শব্দ (আসল ল্যাটিন: "অ্যাডাম্যান্স", "অ্যাডাম্যান্টেম"; [দ্বিতীয়া-বিভক্তি]) যা ইংরেজি বিশেষ্য এবং বিশেষণ শব্দ অ্যাডাম্যান্ট সঙ্গে আধুনিক-ল্যাটিন প্রত্যয় "-ইয়াম (-ium) উপর ভিত্তি করে বানান। বিশেষণটি দীর্ঘ সময়ের জন্য অজেয়, হীরার মতো কঠোরতাপূর্ণ বৈশিষ্ট্য অথবা একটি খুব দৃঢ়/অটল অবস্থা বর্ণনা করার জন্য উল্লেখ করা হয় (উদাহরণস্বরূপ: "সে কঠোরভাবে চলে যেতে অস্বীকার করছে")। "অ্যাডাম্যান্ট" বিশেষ্যটি দীর্ঘ সময়ের জন্য কোনো অপ্রতিরোধ্য বা অনমনীয় শক্ত পদার্থ এবং পূর্বে, একটি পৌরাণিক পাথর বা অনেক অন্যান্য পদার্থের সঙ্গে অপ্রতিরোধ্য কঠোরতার খনিজ নামকরণ, প্রায়ই হীরা বা চুম্বকীয় পাথরের সাথে চিহ্নিত করার জন্য ব্যবহার করা হতো। "অ্যাডাম্যান্ট" এবং এর সাহিত্যিক রুপ "অ্যাডাম্যান্টিন" "প্রমিথিউস বাউন্ড", "এইনেইড", "দ্য ফেয়ারি কুইন", "প্যারাডাইস লস্ট", "গালিভার’স ট্রাভেলস", "দি অ্যাডভেঞ্চার্স অব টম সয়্যার", "দ্য লর্ড অব দ্য রিংস" এবং "ফরবিডেন প্ল্যানেট" চলচ্চিত্রের ("অ্যাডাম্যান্টিন" ইস্পাত) মতো কাজে চোখে পড়ে, যা সব মার্ভেল কমিকসে "অ্যাডাম্যান্টিয়াম"-এর ব্যবহার পূর্ব-নির্দেশ করে।
কমিক বইগুলি অনুযায়ী, এই সংকর ধাতুর উপাদানগুলি আলাদা গোছায় রাখা হয়—সাধারণত রজনের ব্লকগুলির মধ্যে—ছাঁচনির্মাণ আগে। অ্যাডাম্যান্টিয়াম ব্লকগুলিকে একইসাথে গলিয়ে, উপাদানগুলিকে মিশিয়ে প্রস্তুত করা হয় যেখানে রজনটি বাষ্পে পরিণত হয়। সংকর ধাতুটি তখন অবশ্যই আট মিনিটের মধ্যে ঢোকাতে হবে। মার্ভেল কমিকসের অ্যাডাম্যান্টিয়াম একটি অত্যন্ত স্থিতিশীল আণবিক গঠন আছে যা এটিকে অধিকতর আকৃতি বদলাতে প্রতিরোধ করে এমন কি যদি এটিকে এর তরল আকারে উচ্চ তাপমাত্রায় রাখার জন্য যথেষ্ট। এটির শক্ত অবস্থায়, এটি উচ্চ-শ্রেণীর ইস্পাত বা টাইটানিয়ামের মতো গাঢ়, চকচকে ধূসর হিসেবে বর্ণিত। এটিকে ধ্বংস বা এই অবস্থায় ভেঙে ফেলা প্রায় অসম্ভব এবং যখন একটি ধারালো কিনারা আকৃতি বদলানো হয়, এটি অতিসামান্য শক্তির সাথে সবচেয়ে ক্ষুদ্রতর উপাদানকে ছেঁদ করতে পারে।
উলভারিন চরিত্রটি একবার এপোকালাইপ্সের পরীক্ষাগারে একটি অ্যাডাম্যান্টিয়াম লাগানো মাথার খুলি আবিষ্কার করে এবং বলেন এটি সেখানে কয়েক যুগের জন্য আছে বলে মনে হচ্ছে।
অ্যাডাম্যান্টিয়াম বিভিন্ন মার্ভেল কমিকস প্রকাশনা এবং অনুমতিপ্রাপ্ত পণ্যে আবির্ভূত হয়, যেখানে এটি পাওয়া যায়:
মার্ভেল কমিকস আলটিমেট মার্ভেল সংখ্যায়, অ্যাডাম্যান্টিয়াম হলো অত্যন্ত মজবুত এবং একজন ব্যক্তিকে টেলিপ্যাথিক অনুসন্ধান বা হামলা থেকে রক্ষা করতে পারে। এটি আলটিমেট উলভারিন এবং আলটিমেট লেডি ডেথস্ট্রাইকের থাবাগুলি এবং কঙ্কালের একটি উপাদান। অ্যাডাম্যান্টিয়ামের সংস্করণটি অলঙ্ঘনীয় নয়। "আলটিমেটস" #৫-এ, হাল্ক অ্যাডাম্যান্টিয়াম দিয়ে তৈরি একটি সুই ভেঙ্গে ফেলে। "আলটিমেট এক্স-ম্যান" #১১ (ডিসেম্বর ২০০১)-তে, একটি অ্যাডাম্যান্টিয়ামের খাঁচা একটি বোম দ্বারা ক্ষতিগ্রস্ত হয়। "আলটিমেট এক্স-ম্যান" #১২ (জানুয়ারি ২০০২)-তে, সাবরেটুথের চারটি অ্যাডাম্যান্টিয়াম থাবার মধ্যে একটি ভেঙ্গে যায়।
মেস আইনাক
মেস আইনাক (পশতু/ফার্সি: যার অর্থ "তামার ছোট উৎস" বলা হয়, এছাড়াও মিস আইনাক বা মিস-ই- আইনাক আফগানিস্তানের, কাবুলের  দক্ষিণ-পূর্বে লোগার প্রদেশের অনুর্বর অঞ্চলে অবস্থিত একটি স্থান।  মেস আয়নাক আফগানিস্তানের বৃহত্তম তামার মজুদ এবং সেইসাথে সেখানে ৪০০ বুদ্ধ মূর্তি,স্তূপ ও একটি ৪০ হেক্টর (১০০ একর) আশ্রম কমপ্লেক্স সহ একটি প্রাচীন বসতির অবশিষ্টাংশ রয়েছে। পুরাতত্ত্ববিদরা একটি প্রাচীন তামার খনি সহ বৌদ্ধ স্তরের নীচে একটি ৫০০০ বছরের পুরোনো ব্রোঞ্জ যুগ স্থলের অবশিষ্টাংশ খুঁজে পেতে শুরু করেছেন।
মেস আইনাক () শব্দটির আক্ষরিক অর্থ "তামার সামান্য উৎস"; "মিস" () হল "তামা", যেখন "আইনাক" () "আইন" (), যার মানে "উৎস" এর ক্ষুদাতিক্ষুদ্র আকার।
মেস আইনাক নামটির মানে যা-সেই "তামা"র উপস্থিতি, ১৯৭৩-৭৪ সালে রুশ ও আফগান ভূতত্ত্ববিদদের অনুসন্ধানের পর সেই সময় থেকে অল্প পরিচিত হয় এবং এই স্থানটির প্রত্নতাত্ত্বিক সম্পদ সম্পর্কে জানা যায়। বহুপুরানো এই বৌদ্ধ পুরানির্দশন কুষাণ যুগের সময়ের যদিও তা ধীরে ধীরে তাং রাজবংশের এবং উইঘুরের প্রভাবকে তুলে ধরে। মেস আইনাক পঞ্চম এবং সপ্তম শতাব্দীর মধ্যে তার সমৃদ্ধির শীর্ষে ছিল। অষ্টম শতাব্দীতে ধীরে ধীরে পতন শুরু হয় এবং পরিশেষে ২০০ বছর পরে পরিত্যক্ত হয়।
২০০৭ সালের নভেম্বরে চীনা মেটালারজিকাল গ্রুপকে(এমসিসি) ৩ বিলিয়ন মার্কিন ডলারের বিনিময়ে ৩০ বছরের জন্য  তামার খনির ইজারা দেওয়া হয়।  আফগানিস্তানের ইতিহাসে এটি বৃহত্তম বৈদেশিক বিনিয়োগ এবং ব্যক্তিগত ব্যবসায়িক উদ্যোগ। অভিযোগ চলতে থাকে খনির তত্কালীন মন্ত্রী ঠিকাদারি প্রক্রিয়া ব্যাহত করেন এবং একটি বড় ঘুষ, নিলামে জড়িত অন্যান্য কোম্পানিগুলিকে নিলাম থেকে বহিষ্করণে গৃহীত হয়।
আফগান মন্ত্রী মন্ত্রণালয়ের হিসাব অনুযায়ী খনিটিতে ৬ মিলিয়ন টন তামা (৫.৫২ মিলিয়ন মেট্রিক টন) আছে। খনিটি কোটি কোটি ডলারের মূল্যের হতে পারে এবং দেশের জন্য চাকরি ও অর্থনৈতিক কার্য্যকলাপ উৎপন্ন করতে পারে, তাতে কিন্তু এই প্রত্নতাত্ত্বিক স্থলটির অবশেষ ঝুকিপূর্ন হতে পারে। কাবুল এবং গার্ডেসের মধ্যে পাকা সড়ক থেকে বাহন চলাচল উপযুক্ত রাস্তা দিয়ে স্থানটি পৌঁছান যায়। তামার খনি পরিষেবার কাজে খনির ইজারা ধারকগণ রেলওয়ে নির্মাণের প্রস্তাব করেন।
২০১২ সালের জুলাই মাসের হিসাবে, এমসিসি পরিবেশগত প্রভাবের  পরিকল্পনা তৈরি করেনি এবং খনি সম্ভাব্যতা সমীক্ষা নিয়ে গোপনীয়তা বজায় রেখেছে সেইসঙ্গে খনির কাজ শুরু ও বন্ধের ব্যাপারে ও  চুক্তির নিশ্চয়তার ব্যাপারে পরিষ্কার নয়। আন্তর্জাতিক বিশেষজ্ঞরা সতর্ক করেছেন যে, এই প্রকল্প, এবং অন্যান্য অনুরূপ প্রকল্প, আফগানিস্তানে ঝুকিপূর্ন হতে পারে, কারণ এমসিসি, উদ্বাস্তু গ্রামবাসীদের সঠিক পুনর্বাস প্রকল্পের ব্যাপারে আফগান সরকারকে দেওয়া প্রতিশ্রুতি পূর্ণ করে নি। অন্যান্য বিনিয়োগ আছে যা এখনো পূরণ করা হয় নি সেগুলি হল একটি রেলওয়ে, একটি ৪০০ মেগাওয়াট বিদ্যুৎ কেন্দ্র ও কয়লা খনি। গ্লোবাল উইটনেস নামক, একটি স্বাধীন এডভোকেসি গ্রুপ  যারা, প্রাকৃতিক সম্পদ শোষণের উপর গুরুত্ত্ব দেয় তাঁদের রিপোর্ট অনুসারে, সরকারের প্রতিশ্রুতি, স্বচ্ছতা এবং সেটি অনুসরণের মধ্যে বড় ফাঁক আছে।
প্রত্নতাত্ত্বিকরা মনে করেন যে মেস আইনাক একটি প্রধান ঐতিহাসিক ঐতিহ্যবাহী স্থান। এটি ফরাসি প্রত্নতত্ত্ববিদ ফিলিপ মার্কুইস দ্বারা "সিল্ক রোড বরাবর সবচেয়ে গুরুত্বপূর্ণ স্থানগুলির একটি" বলা হয়েছে। উপত্যকায় ১৯ টি ভিন্ন প্রত্নতাত্ত্বিক স্থান আছে বলে মনে করা হয় যাতে দুটি ছোট কেল্লা, একটি গড়, চারটি দুর্গম মঠ, বহু বৌদ্ধ স্তূপ এবং একটি জ্যোতিষ অগ্নিমন্দিরসহ প্রাচীন তামার কর্মশালা, তামা নিষ্কাশনের কারখানা, একটি টাঁকশাল ও খনির শ্রমিকদের বাসস্থান ছিল।
তামার দাম কমে যাওয়ার কারণে খনির পরিকল্পনা বিলম্বিত হচ্ছে এমন ইঙ্গিতও রয়েছে।
দৌলতপুর প্রাথমিক বিদ্যালয়
দৌলতপুর প্রাইমারি স্কুল টি যশোর জেলার শার্শা উপজেলার পুটখালি ইউনিয়ন এর ১ নং ওয়ার্ড এ অবস্থিত। বাংলাদেশের সীমান্তবর্তী গ্রাম দৌলতপুর এর একমাত্র সরকারি শিক্ষা প্রতিষ্ঠান।দৌলতপুর গ্রামের দ:পাড়াতে এই বিদ্যালয়টি অবস্থিত। ১৯৮৮ সালে গ্রামের একজন শিক্ষানুরাগী বুনেদি কৃষক জনাব শহীদ মোড়ল তাহার নিজস্ব সম্পদ/জমি হতে ১০ কাঠা জমি এই স্কুলের জন্য বরাদ্দ দিয়ে স্কুলটিকে এই গ্রামে প্রতিষ্ঠিত করেন। পরবর্তি কালে তার একমাত্র ছেলে জনাব আব্দুর রাশেদ বাইরের চাকরীর সুবর্ণ সুযোগ ছেড়ে বাবার প্রতিষ্ঠিত স্কুলে প্রধান শিক্ষক হিসাবে যোগদান করেন।বর্তমানে ক্লাস ১ হতে ক্লাস ৫ পর্যন্ত শিক্ষা কার্যক্রম পরিচালনা হচ্ছে এই বিদ্যালয় হতে। ৫ জন শিক্ষক দ্বারা এই প্রতিষ্ঠান
ঈশান
ঈশান (সংস্কৃত ভাষায়: ईशान) শব্দ হিন্দু, বৌদ্ধ ইত্যাদি ধর্মে ঈশ্বর বা কোনো দেবতাকে বোঝায়। ঈশান একটি জনপ্রিয় নাম। এই নামের উল্লেখ শিব পুরাণে আছে, এবং এটি বিষ্ণুর এটি নামও হয়।
ঈশান হিন্দু ভগবান শিবের এক নাম। শিব হিন্দু ত্রিমূর্তি (ব্রহ্মা, বিষ্ণু, শিব)এর অন্যতম। এর মূল ""ঈশ"", যার অর্থ জগতকে শাসন করা অদৃশ্য শক্তি। ঈশান ও ঈশ্বর একার্থক।
ঈশান শব্দের অর্থ 'অনেক', এবং 'উত্তর-পূর্ব' দিকও হয়। বাস্তু শাস্ত্রের মমতে "ঈশান্য " দিকের অর্থ সমৃদ্ধি, ঐশ্বর্য্য ও জ্ঞান। হিন্দু ধর্মে উত্তর দিকে সুখ এবং পূর্ব দিকে জ্ঞান বোঝায়। ঈশান দুই-য়েরই মিলন।
শিবের পাঁচটা রূপ আছে। প্রতিটি রূপে পঞ্চতত্ত্ব-- অগ্নি, জল, বায়ু, পৃথিবী, আকাশ, এক একটিকে বোঝায়। ঈশান — শিবের পঞ্চম রূপ, যা উপর দিকে চেয়ে থাকে এবং পঞ্চতত্ত্বের 'আকাশ' বোঝায়।
জাপানী বৌদ্ধ বিশ্বাস অনুযায়ী, ১২ জন দেবতা ১২ দিক বোঝায়। সংস্কৃত ভাষাতে 'দেব' শব্দের অর্থ দেবতা বা স্বর্গে থাকা লোক। জাপানী ভাষায় তাঁদেরকে 'টেন' (天) বলা হয় যা 'দেব'-এর সাথে সমার্থক। ১২ দিকে উত্তর (বিশামন্তেন/বৈশ্রায়ন), দক্ষিণ (এন্মাতেন/যম), পূর্ব (টিয়াশাকুটেন/ইন্দ্র), পশ্চিম (শুইটেন/বরুণ), উত্তর পূর্ব (ঈশানাটেন/ঈশান), উত্তর-পশ্চিম (ফুটেন/বায়ু), দক্ষিণ পূর্ব (কাটেন/অগ্নি), দক্ষিণ পশ্চিম (রাচাৎসুুটেন/রাক্সস), ওপরে (বন্টেন/ব্রহ্মা), তলায় (জিতেন/পৃথিবী), চন্দ্র (ঘাটেন/চন্দ্র) এবং সূর্য (নিটেন/আদিত্য) বোঝায়। 'দেব'গণ হিন্দু বিশ্বাস থেকে নেওয়া, এবং চীনা ও জাপানী রূপে সাজিয়ে নেওয়া। ঈশান তারই অন্যতম। ঈশান উত্তর-পূর্ব দিকের রক্ষক।
ঈশান বা ঈসান মুসলিমদের মধ্যে এক জনপ্রিয় নাম। এই নাম ছেলেদেরকে দেওয়া হয়। ইসলাম ধর্মে ঈশানের অর্থ হ'ল-- "ঈশ্বরের আশীর্বাদ" বা "যোগ্য"।
নীতি আয়োগ
জাতীয় আয়োগ সংস্থা, ভারত, সংক্ষেপে নীতি আয়োগ (National institution for transforming India ayog) ভারতের বর্তমান প্রধানমন্ত্রী নরেন্দ্র মোদির বৃহৎভাবে যোজনা আয়োগের পরিবর্তে গঠন করা ভারতের অর্থনৈতিক সংস্থা। ভারতবর্ষের আর্থিক যোজনা সমুহের প্রতি লক্ষ্য রেখে ও রাজ্যিক আয়ের জন্য চিন্তা-চর্চার জন্য এই আয়োগের গঠন করা হয়েছে। নীতি আয়োগের অধ্যক্ষ্যতা ভারতের প্রধানমন্ত্রী নরেন্দ্র মোদি বৃহৎভাবে নিজে পরিচালন করেন। ১ জানুয়ারি ২০১৫ তে নীতি আয়োগের স্থাপনা হয় ও ৮ ফেব্রুয়ারিতে প্রথম বৈঠক অনুষ্ঠিত হয়। নীতি আয়োগের যোজনা সমুহ আয়োগের অধিকারিগণ সার্বজনীন ভাবে প্রকাশ করেন।
সাবেক্ষ্যং ইউনিয়ন
সাবেক্ষ্যং বাংলাদেশের রাঙ্গামাটি জেলার অন্তর্গত নানিয়ারচর উপজেলার একটি ইউনিয়ন।
সাবেক্ষ্যং ইউনিয়নের আয়তন ২৯,৪৪০ একর (১১৯.১৪ বর্গ কিলোমিটার)। এটি নানিয়ারচর উপজেলার সবচেয়ে বড় ইউনিয়ন।
২০১১ সালের পরিসংখ্যান অনুযায়ী সাবেক্ষ্যং ইউনিয়নের লোকসংখ্যা ১০,৬৪১ জন। এর মধ্যে পুরুষ ৫,৪৪৭ জন এবং মহিলা ৫,১৯৪ জন।
নানিয়ারচর উপজেলার সর্ব-উত্তরে সাবেক্ষ্যং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৫ কিলোমিটার। এ ইউনিয়নের দক্ষিণে ঘিলাছড়ি ইউনিয়ন ও নানিয়ারচর ইউনিয়ন; পূর্বে নানিয়ারচর ইউনিয়ন ও লংগদু উপজেলার লংগদু ইউনিয়ন; উত্তরে খাগড়াছড়ি জেলার মহালছড়ি উপজেলার মুবাছড়ি ইউনিয়ন ও মহালছড়ি ইউনিয়ন এবং পশ্চিমে খাগড়াছড়ি জেলার লক্ষ্মীছড়ি উপজেলার দুল্যাতলী ইউনিয়ন অবস্থিত।
সাবেক্ষ্যং ইউনিয়ন নানিয়ারচর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম নানিয়ারচর থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি "সাবেক্ষ্যং", "এগারাল্যাছড়া", "বাকছড়ি" ও "কেঙ্গালছড়ি" এ ৪টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
সাবেক্ষ্যং ইউনিয়নের স্বাক্ষরতার হার ৩২.৯৮%। এ ইউনিয়নে ২টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ২০টি প্রাথমিক বিদ্যালয় রয়েছে।
সাবেক্ষ্যং ইউনিয়নে যোগাযোগের প্রধান সড়ক রাঙ্গামাটি-মহালছড়ি সড়ক ও লংগদু-নানিয়ারচর সড়ক। সব ধরণের যানবাহনে যোগাযোগ করা যায়। তবে উপজেলা সদর থেকে এ ইউনিয়নের প্রধান যোগাযোগ মাধ্যম নৌপথ।
সাবেক্ষ্যং ইউনিয়নের উত্তর প্রান্তে চেঙ্গি নদী কাপ্তাই হ্রদে মিলিত হয়েছে। এছাড়া এ ইউনিয়নের মধ্য দিয়ে প্রবাহিত হচ্ছে সাবেক্ষ্যং খাল, এগারাল্যাছড়া খাল, বাকছড়ি খাল, কেঙ্গালছড়ি খাল, বাজেছড়া খাল, করল্যাছড়ি খাল, হাজাছড়ি খাল এবং তারাছড়ি খাল।
সাবেক্ষ্যং ইউনিয়নের প্রধান হাট-বাজার হল বেতছড়ি বাজার।
আরামীয় ভাষা
আরামীয় ভাষা (אַרָמָיָא "Arāmāyā", সিরিয়াক ভাষা:ܐܪܡܝܐ, ) হল একটি ভাষা বা ভাষার দল যা আফ্রো-এশীয় ভাষাসমূহের সেমিটিক ভাষাসমূহের সাথে সম্পর্কিত। আরো নির্দিষ্টভাবে, এটি উত্তর-পশ্চিম সেমিটিক দল, যা হিব্রু এবং ফিনিশীয় ভাষার মত কনানীয় ভাষাসমূহ অন্তর্ভুক্ত করে। আরামীয় বর্ণমালা অন্যান্য ভাষায় ব্যাপকভাবে গৃহীত হয় এবং হিব্রু, সিরিয়াক এবং আরবি বর্ণমালার বংশানুক্রমিক।
লিখিত ইতিহাসে প্রায় ৩,১০০ বছর ধরে, আরামাইক বা আরামীয় ভাষা বিভিন্নভাবে সাম্রাজ্যের শাসন ব্যবস্থার এবং ঐশ্বরিক উপাসনার ভাষা, ধর্মীয় অধ্যয়ন হিসেবে এবং নিকটবর্তী পূর্বের কিছু সেমিটিক লোকেরা তাদের কথ্য ভাষা হিসেবে কাজ করে।
"আরাম" সামের (আদি পুস্তক ১০:২২) বংশধর সহ তওরাতে (হিব্রু বাইবেল), নাহোর (আদিপুস্তক ২২:২১) এবং ইয়াকুব (১ ক্রনিকলস ৭:৩৪) বেশ কয়েকজন ব্যক্তির সঠিক নাম হিসাবে ব্যবহৃত হয়।
সত্র
"সত্র" হল মহাপুরুষ শ্রীমন্ত শঙ্করদেব ও শ্রীশ্রী মাধবদেবের অসমে নববৈষ্ণব ধর্মর প্রচার ও প্রসারের জন্য স্থাপন করা এক প্রতিষ্ঠান। প্রথমে অসমে ৬৬৫ টি সত্র ছিল যদিও এখন তার বেশিরভাগেরই অস্তিত্ব নেই। এগুলির মধ্যে ৬৫ টি কেবল মাজুলীতে স্থাপন করা হয়েছিল যার মধ্যে এখন ২২ টি আছে। ধর্ম চর্চা ছাড়াও সত্রসমূহে মহাপুরুষীয়া তথা অসমীয়া সংস্কৃতি যেমন বরগীত, সত্রীয়া নৃত্য, চালি নৃত্য, ঝুমুরা নৃত্য, দশাবতার নৃত্য ইত্যাদির সাথে পুরানো পুঁথি-পাঁজি ও অন্যান্য তালিকামূলক জিনিসের প্রদর্শনী।
মহাপুরুষ শ্রীমন্ত শঙ্করদেবের ধর্ম প্রচারের আদিকালে সত্রের উৎপত্তি হয়েছিল বলে ধারণা করা হয়। শঙ্করদেব তাঁর জন্মস্থান বরদোয়াতে প্রথম সত্র স্থাপন করেছিলেন। নতুন ধর্ম প্রচার করার স্থানে তিনি "প্রার্থনা ঘর" ("হরি গৃহ") স্থাপন করেছিলেন যা পরে সাংস্কৃতিক কেন্দ্রের রূপ নেয়। একে "থান"(সংস্কৃত- স্থান) বলে অভিহিত করা হত। অসমের একজায়গা থেকে অন্য জায়গায় ধর্ম প্রচারের জন্য যাত্রা করাকালীন তিনি স্থানে স্থানে থান স্থাপন করেছিলেন।
শঙ্করদেবের প্রধান শিষ্য মাধবদেবের বরপেটাতে স্থাপন করা থানটিই ছিল সর্ববৃহৎ। মাধবদেবের " এক শরণ নাম ধর্ম " প্রচারের দায়িত্ব ন্যস্ত করা বারজন মুখ্য শিষ্যও অসমের ভিন্ন ভিন্ন স্থানে থান স্থাপন করেন। এই থানগুলিই কালক্রমে বৈষ্ণব ধর্মেের প্রাণকেন্দ্র ""সত্র"" নামে পরিচিত হয়।
"সত্র" শব্দটি প্রথমে "শতপথ ব্রাহ্মণ"-এ "আহুতি" বোঝাতে ব্যবহার করা হয়েছিল। ভগবদ্গীতায় এই শব্দটি ভিন্ন ভিন্ন স্থানে ব্যবহার করা হয়েছে। কিন্তু অসমের নববৈষ্ণব ধর্মের আমলে এটি এক আলাদা অর্থ গ্রহণ করে। শঙ্করদেবের ধর্ম প্রচারের জন্য কিছুকাল থাকা স্থানসমূহই "সত্র" বলে পরিচিত হয়। গুরুজনের বরদোয়া বা বট্রদয়াতে স্থাপন করা সত্রটিই প্রথম সত্র। সেখানে তিনি একটা প্রার্থনা ঘর সাজিয়ে নাম-কীর্তনের সঙ্গে ধর্মীয় আলোচনাও করেছিলেন। শঙ্করদেবের পরবর্তী যুগে তিনি বা অন্যান্য গুরুদের কিছুকাল থাকা সত্রসমূহ যেমন বরদোয়া, বেলগুরি, বরপেটা ইত্যাদিকে সত্রের পরিবর্তে ""থান"" বলে অভিহিত করা হয়। কোনো কোনো জীবনীকার অবশ্য "সত্র" ও "থান"র প্রভেদ রাখেননি ।
সত্রাধিকার ও তাঁর সহকারীবৃন্দ সত্রগুলির কাজ-কর্ম পরিচালনা করেন। সত্রে নিম্নলিখিত সদস্যগণ থাকেন :
এছাড়াও ব্যবস্থাপনা ও ধর্মীয় কার্য সুষ্ঠভাবে চালানোর জন্য বিভিন্ন পদ থাকে। বড়ো সত্রে থাকা এমন পদসমূহ হ'ল :
অসমের চারটি রাজ সত্র হ'ল:-
যদিও এই চারটি রাজসত্র সমশ্রেণীতে পড়ে, তবুও আউনীআটী সত্র প্রথম শ্রেণী, দ্বিতীয়ত দক্ষিণপাট সত্র, তৃতীয়ত গড়মূর সত্র, চতুর্থত কুরুবাবাহী সত্র হয়।
সুইচগিয়ার
বৈদ্যুতিক ব্যবস্থাকে শর্ট সার্কিট এবং অন্যান্য ত্রুটিজনিত ক্ষতির হাত থেকে সুরক্ষিত করার জন্য পূর্বে থেকেই ব্যবস্থা নিতে হয় আর এ কাজের জন্য সুইচগিয়ার ব্যবহার করা হয় , যার সাহায্যে ক্ষতিকারক প্রভাব নিয়ন্ত্রনে রাখা যায় এবং স্বাভাবিক ও অস্বাভাবিক অবস্থায় বৈদ্যুতিক সিস্টেমকে ‘চালু’ বা ‘বন্ধ’ করে দেওয়া যায়। তাছাড়া সুইচগিয়ারকে সাধারনভাবে বলতে গেলে এটি এক প্রকার সুইচিং ডিভাইস এবং একিসাথে সংশ্লিস্ট নিয়ন্ত্রন ,আরক্ষ ও মাপার সরঞ্জাম বসানোর কাঠামো ,কক্ষ ও কানেকশনের সমষ্টিকে বোঝায় ।
সুইচগিয়ার দ্বারা কোন একটি বা একক জিনিসকে বোঝায় না । এটি বৈদ্যুতিক সিস্টেমের স্বাভাবিক কার্যকলাপের সংযোগকারী , বিচ্ছিন্নকারী , রক্ষণাবেক্ষণকারী ,নিয়ন্ত্রণকারী , পাঠদানকারী ও ভারসাম্য রক্ষাকারী যন্ত্রপাতির সহঅবস্থানকে বোঝায় । তাছাড়া নিজেদের মধ্যে সংযোগ ব্যবস্থা ও আনুষঙ্গিক যন্ত্রপাতির সহঅবস্থানের ব্যাবস্থাপনাকেও বোঝায় ।
এর প্রধান দুটি উপাদান হলো – রিলে ও সার্কিট ব্রেকার । এছাড়াও অন্যান্য উপাদানগুলো হল- সি.টি , পি.টি , বাসবার , কন্ডাক্টর ও ট্রিপিং মেক্যানিজম ইত্যাদি । বৈদ্যুতিক শক্তি ব্যবস্থাকে সম্পুর্নরুপে ত্রুটিমুক্ত করা সম্ভব নয় তবে ত্রুটির পরিমান কমিয়ে সিস্টেমে ব্যবহৃত বিভিন্ন যন্ত্রপাতিগুলোকে ক্ষতির হাত থেকে রক্ষা করা সম্ভব । 
অস্বাভাবিক অবস্থায় যেকোনো বিপদের হাত থেকে সিস্টেমে ব্যবহৃত বিভিন্ন যন্ত্রপাতি তথা গোটা সিস্টেমকে রক্ষা করার জন্য খুব দক্ষ ও নিখুতভাবে কম সময়ে ভালো অংশকে ত্রুটিপূর্ণ অংশ থেকে আলাদা করার ব্যবস্থাকে প্রটেকশন স্কীম বলে । 
ক্রমবর্ধমান বিদ্যুৎ শক্তির চাহিদা পূরনের জন্য বর্তমানে ব্যাপকভাবে সম্প্রসারন সিস্টেম ব্যবহার করে সিস্টেমের ক্ষমতা বর্ধিত করা হচ্ছে । বর্ধিত ক্ষমতায় পুরো ব্যবস্থাকে সঠিকসময়ে ত্রুটির কবল থেকে রক্ষা করার জন্য সুইচগিয়ার এবং প্রটেকটিভ ডিভাইসসমুহের কার্যকরী ব্যবহার অপরিহার্য ।
ভোল্টেজ অনুযায়ী সুইচগিয়ার ২ প্রকার ।
• এলটি সুইচগিয়ার ,
• এইচটি সুইচগিয়ার ।
ব্যবহারিক ক্ষেত্র অনুযায়ী সুইচগিয়ারকে আবার ২ ভাগে ভাগ করা যায় ।
• ইনডোর সুইচগিয়ার ,
• আউটডোর সুইচগিয়ার ।
• সুইচ ,
সুইচ আবার দুই প্রকার । যথাঃ –
• ফিউজ ,
• সার্কিট ব্রেকার ,
• রিলে ,
• বাসবার ,
• ইন্সট্রুমেন্ট ট্রান্সফরমার ,
• কন্ডাক্টর ,
• কারেন্ট ট্রান্সফরমার,
• ভোল্টেজ ট্রান্সফরমার,
• ট্রিপিং যন্ত্রপাতি ।
চীনা কালী মন্দির
ট্যাংরার কালী বা চীনা কালী পূর্ব কলকাতার ট্যাংরায় ভারতীয় চীনাদের প্রতিষ্ঠিত কালী। আনুমানিক ৬০ বছর আগে এই মন্দিরটি প্রতিষ্ঠা করা হয়। এছাড়া চীনারা টেরিটি বাজার অঞ্চলেও থাকেন।
কলকাতায় চীনারা চা শিল্পের জন্য এসেছিলো। পরে চিনি শিল্পের হাত ধরেও তাদের আগমন হয়। পরবর্তীতে তারা ক্রমে বাঙালি সংস্কৃতিতে থাকতে থাকতে তাদের নিজেস্ব সংস্কৃতির সাথে বাঙালি সংস্কৃতি আঁকড়ে ধরে। তারই একটি উদাহরণ এই ট্যাংরার কালী।
ষাট বছর আগে একজন চীনা ভদ্রলোক এই মূর্তি প্রতিষ্ঠা করেন। তিনি ধর্মে ছিলেন চৈনিক বৌদ্ধ। বর্তমানে তার তৃতীয় পুরুষ এই মন্দিরের দেখভালের দায়িত্বে রয়েছেন। তিনি হিন্দু ধর্মে দীক্ষিত হয়েছেন। তবে পূজার দায়িত্বে একজন হিন্দু পুরোহিত আছেন।
মন্দিরের ইতিহাস প্রায় ষাট বছরের। সিঁদুর মাখানো দুটো কালো পাথর গাছের নিচে পূজা হতো। স্থানীয় বাসিন্দারা সেই পাথর পুজো করতেন। পরবর্তীতে চৈনিকরাও সেটি অনুসরণ করা শুরু করেন। মন্দিরের বর্তমান প্রধান আইসন। বেশিরভাগ চৈনিক বাসিন্দাই বৌদ্ধ বা খ্রিষ্ঠান। তবুও তারা কালী ঠাকুরকে খুব মান্যতা দেয়।সেই থেকেই এই কালী মন্দির তাদের সংস্কৃতির অন্তর্গত হয়ে পড়ে।
এখানে ভোগ হিসাবে মা কালীকে চাইনিজ খাবার দেওয়া হয়। তবে সেই নুডুলস নিরামিষ। অন্য সকল পূজার মতো ফল প্রসাদের সাথে নুডুলসকেও প্রসাদ হিসাবে বিতরণ করা হয়।
ইয়োনাস হেক্টর
ইয়োনাস আরমিন হেক্টর (জন্ম: ২৭ মে ১৯৯০) হলেন জার্মানির একজন পেশাদার ফুটবলার, যিনি জার্মান ক্লাব ১. এফসি কোলন এবং জার্মানি জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি তার পেশাদার ক্যারিয়ার ২০০৯ সালে এসভি আয়ার্সমাহারের হয়ে খেলার মাধ্যমে শুরু করেন।
কোকো দ্বীপ
কোকো দ্বীপ হচ্ছে ভারত মহাসাগরের উত্তর-পূর্ব দিকে অবস্থিত একটি ছোট দ্বীপগুচ্ছ। এটি মায়ানমারের ইয়াঙ্গুন প্রদেশের অন্তর্ভূক্ত। দ্বীপগুলো ইয়াঙ্গুন হতে ৪১৪ কিলোমিটার দক্ষিণ-পশ্চিমে অবস্থিত।
ষোড়শ খ্রিষ্টাব্দে পুর্তগীজ নাবিকরা দ্বীপটির নাম "কোকো" রাখেন। "কোকো" শব্দটি পূর্তগীজ ভাষায় নারিকেল বোঝায়। আঠার শতকে ব্রিটিশ ইস্ট ইন্ডিয়া কোম্পানী আন্দামান দ্বীপপুঞ্জ দখল করে এবং ঊনবিংশ শতাব্দীতে ভারতের ব্রিটিশ ঔপনিবেশিক শক্তি এখানে বন্দী শিবির স্থাপন করে। তখন কোকো দ্বীপপুঞ্জ সেখানকার খাদ্য সরবরাহের উৎস হিসেবে কাজ করত। ব্রিটিশ সরকার দ্বীপপুঞ্জ গুলোকে বার্মার জাদেত পরিবারের কাছে লীজ দেয় যারা ছিল ইয়াঙ্গুনের একটি সন্মানিত পরিবার।
কোকো দ্বীপগুলোর দুর্গমতার জন্য এগুলোকে ঠিকভাবে শাসন করা যাচ্ছিল না। তাই ব্রিটিশ সরকার দ্বীপগুলোর নিয়ন্ত্রন রেঙ্গুন সরকারের হাতে হস্তান্তর করে। ১৮৮২ সালে দ্বীপগুলো দাপ্তরিকভাবে ব্রিটিশ বার্মার অধীনস্ত হয়। ১৯৩৭ সালে বার্মা যখন ভারত থেকে আলাদা হয়, তখন এগুলো বার্মার আওতাধীন অঞ্চল হিসেবে পরিগণিত হয়। ১৯৪২ সালে আন্দামান ও নিকোবর দ্বীপগুলো সহ এই দ্বীপগুলোও জাপান দখল করে নেয়। পরবর্তিতে বার্মা যখন ১৯৪৮ সালে যুক্তরাজ্য থেকে স্বাধীনতা লাভ করে তখন কোকো দ্বীপপুঞ্জ স্বাধীন বার্মার অঞ্চল হিসেবে পরিচিতি লাভ করে।